Da li je ulazak stranaca u vojnu industriju izdaja nacionalnih interesa - Sputnjik Srbija\n08:46 01.08.2017 (osveženo 09:14 01.08.2017) Preuzmite kraći link\nSrpske fabrike odbrambene industrije mogle bi uskoro da budu ponuđene stranim investitorima, s obzirom da je u toku priprema izmene propisa o proizvodnji i prometu naoružanja i vojne opreme.\nNovi Zakon koji će poslanici razmatrati već na jesen, otvoriće vrata strancima i omogućiti im da postanu vlasnici vojnih fabrika sa najviše 49 odsto akcija.\nDomaća namenska industrija okuplja oko 50 fabrika u kojima je zaposleno 10.000 ljudi. Preduzeća koja su u vlasništvu države izvoze 90 odsto proizvodnje, a fabrike odbrambene industrije Srbije prošle godine proizvele su i prodale oružje i municiju vredne 490 miliona dolara. Najveće proizvođače oružja i municije Vlada je ove godine pomogla sa 50 miliona evra direktne finansijske podrške.\nDa li će strani kapital dati zamajac srpskoj vojnoj industriji ili će ipak ugroziti odbrambenu moć zemlje?\nPredsednik sindikata „Zastava oružje” Dragan Ilić ističe u razgovoru za Sputnjik da za njih ovo pitanje predstavlja veliki problem koji se ne sme rešavati privatizacijom, pogotovo ne onako kako je do sada sprovođena privatizacija u Srbiji.\n„Vojnu industriju su stvarale generacije i razvijale je i čuvale kroz nove proizvode i kupovinu licenci. Ona je oduvek bila od strateškog interesa zemlje i obezbeđivala je odbrambenu moć. Samom prodajom prodala bi se i iskustva i znanja i sva tehnologija koje prati proizvodnju“, naglašava Ilić.\nOn navodi da bi prodaja ugrozila bezbednost zemlje jer namenska industrija proizvodi oružje za potrebe očuvanja zemlje i stanovništva.\n„Zamislite samo šta bi se dogodilo ako jednog dana strani investitori usled nedostatka uposlenosti povuku svoju opremu, napuste fabrike i dovedu nas u beznadežan položaj“, pita se Ilić i objašnjava da su naše fabrike od 2005, kada je tadašnja Vlada donela odluku da one ne idu u privatizaciju, zabeležile uzlaznu krivu, što govori o vitalnosti i o oparavku s obzirom da je za vreme bombardovanja na njih bačeno više od 200 projektila.\nZa kratko vreme one su uspele da se oporave i da dođu do nivoa da su danas vrlo konkurentne na svetskom tržištu. Proizvodi ovih fabrika jako su traženi, imaju veoma malu zastupljenost uvoznih komponenti i ostvaruju veoma veliku dobit.\n„Za nas je prodaja vojnih fabrika izdaja nacionalnih interesa i zato ćemo insistirati na širem društvenom konsenzusu, a ne da samo vlast odlučuje o tako bitnom pitanju“, kaže Ilić.\nOtvaranje vrata strancima — dvosekli mač\nVojni analitičar Andreja Mlakar smatra da je ulazak stranog kapitala u srpsku stratešku granu mač sa dve oštrice i da se ovim otvara jedno novo poglavlje koje sa jedne strane može biti korisno, ali sa druge strane može imati negativne posledice.\n„Mi sad ne možemo znati ko će biti potencijalni kupac ili ulagač u vojnu industriju. Takođe nikada nismo uradili bilans poslovanja namenske industrije, preduzeća koja bi bila ponuđena na prodaju, a ne znamo ni koji će segmenti namenske industrije biti privatizovani“, objašnjava Ilić.\nPrema njegovom mišljenju, suštinsko pitanje je ko će biti zainteresovan za ulaganje u srpske fabrike.\n„Ako bi, na primer, ruske kompanije ušle u namensku, to bi značilo napredak i pomak, pre svega u pogledu izrade oklopnih vozila i artiljerijskih sistema. Naš top haubica ’Nora‘ koristi šasiju ruskog ’kamaza‘ ali civilnu verziju. Ako bi oni ušli u vojnu industriju, samim tim bi cena ’Nore‘ značajno pala, tako bi dostupnost tržišta drugih zemalja bila još veća, a vojska Srbije bi dobila kvalitetan artiljerijski sistem. Zatim imamo slučaj sa kupolom ’Lazara 3‘, kalibra ruskog topa ’Šipunov‘ od 30 milimetra, kupola MB 0203 koja se koristi za modernizaciju ruskih BTR točkaša. I po tom pitanju ruska industrija bi mogla da načini značajan pomak“, precizira Ilić i navodi da bi srpska vojna industrija mogla bi da bude unapređena i ako bi južnoafrička „Paramaut grup“, privatna kompanija bivših inženjera korporacije „Denel“ aktivno mogla da radi na razvoju oklopnog vozila „Miloš“ jer bi značajno unapredila njegove karakteristike.\nS druge strane, ako bi puščana municija bila predmet interesovanja stranaca, za Srbiju bi to moglo da predstavlja problem.\n„Ako država odluči da proda kompletan paket, borbena gotovost Srbije bi bila značajno ugrožena. Izgubili bismo jednog snabdevača i morali bismo po tržišnim cenama da kupujemo municiju“, kaže Mlakar.\nNaš sagovornik zaključuje da sve zavisi i od toga koje će se firme privatizovati jer i na tom tržištu postoje firme koje su ozbiljni igrači i one koje proizvodnji pristupaju diletantski.\n„Mi smo navikli da je u poslednjih 50 godina namenska industrija pod patronatom države, što je takođe neodrživo stanje. Ali ako se pristupi privatizaciji, onda treba omogućiti kvalitetnim firmama da uđu na tržište“, ističe Mlakar.\nA kako je u EU?\nNamenska industrija u Evropskoj uniji je odavno u privatnim rukama, a udeo države u njima je veoma mali i pre svega zasnovan na kooperaciji.\nSvoj udeo država poseduje još u Francuskoj, Poljskoj, Bugarskoj…\nUdeo privatnih kompanija je veliki posebno u Čehoslovačkoj, Slovačkoj, Sloveniji, Hrvatskoj — koja je potpuno privatizovana a država samo objedinjuje proizvođače i olakšava marketninški prodor na pojedina tržišta.\nU Srbiji i BiH vojna industrija u rukama države\nSituacija sa udelom državnog kapitala u namenskoj industriji donekle je ostala nepromenjena u BiH i Srbiji, gde su ta preduzeća većinom u državnom vlasništvu, ali se pojavljuju i manja privatna koja su osnovali bivši radnikci namenske, oficiri tehničke struke, koji su bili aktivno uključeni u proces proizvodnje naoružanja.\nZanimljivo je da Srbija, osim kompanija koje se bave prodajom i proizvodnjom u državnom vlasništvu SDPR, ima i jednu privatnu kompaniju za proizvodnju naoružanja „Jomil grup“, koja proizvodi lako oklopno vozilo „Palanka negra“ za armiju Angole.\nnamenska industrija, vojna industrija, prodaja, naoružanje


Uz novu „Blic ženu“ čak pet fantastičnih romana - Zena.rs\nPet super romana za vašu „Blic žena“ biblioteku Foto: Žena, promo / RAS Srbija\n„Odmetnikov anđeo“ Helen Hart\nPredstavljamo vam prvu knjigu iz serijala „Kćeri prerije“. Lovac na ucene Bobi Morgan nije ni slutio da će se posle kratkog boravka u varoši Dakota probuditi u prljavoj zatvorskoj ćeliji, optužen za zločin koji nije počinio. Kad mu prelepa ćerka lokalnog sveštenika ponudi pomoć da pobegne, Bobi spremno prihvata njenu ponudu: pobeći će tako što će lepu Naomi uzeti za taoca. Bobi joj zauzvrat obećava da je neće povrediti...\nSVETSKI HITOVI NORE ROBERTS\nSvetski bestseleri Nore Roberts Foto: Žena, promo / RAS Srbija\n„Poslednja odana žena“\nDilan Kozbi je došao na izolovan ranč kako bi napisao biografiju tragično preminulog automobiliste Čaka Rokvela i upoznao njegovu povučenu udovicu Abigejl. A ona je prodala dušu đavolu da bi obezbedila sinove. Ali ni Dilan ni ona nisu očekivali da će ih blizina odvesti tamo gde se nisu nadali…\nŠon Galager je sanjar, talentovani tesktopisac i kompozitor koji je zadovoljan svojim životom. Njegov svet su muzika, porodica i prijatelji. On vodi kuhinju u porodičnom pabu i piše muziku u slobodno vreme. Retko kad izlazi iz svog sanjarskog sveta da bi primetio šta se događa u stvarnosti. Tek kada dobije čudnu, pomalo nepristojnu ponudu od svoje dugogodišnje i veoma bliske prijateljice Brene O’Tul, Šon počinje da razmišlja na drugačiji način, a nju posmatra drugim očima...\nDžoana Paterson je odrasla u luksuzu, okružena dadiljama i slugama, ali bez iskrene roditeljske ljubavi. Bila je lepa, sposobna i uporna. Trudila se da potisne sećanja na nesrećno detinjstvo, ali i da uspe u producentskom poslu i tako izađe iz senke svog slavnog oca... Na tom putu se našao Sem Viver, lep, zgodan i slobodan momak...\nKozumel je poslednjih deset godina bio dom Liz Palmer. Imala je najbolju radnju ronilačke opreme na ostrvu i bila je bezbrižna i poštovana. Hjuston joj više nije nedostajao, niti je više razmišljala o čoveku koji nije želeo ni nju ni njihovo dete. Dve kratke nedelje, Kozumel je bio i dom Džerija Šarpa, instruktora ronjenja koga je unajmila, dok ga nisu pronašli mrtvog. Ta tragedija dovela je u Lizin mirni i uređeni život Džonasa Šarpa, Džerijevog brata blizanca koji je tragao za bratovim ubicom...


RTCG - Radio Televizija Crne Gore - Nacionalni javni servis :: Ukrajina :: Roman Abramovič na listi EU sankcija\n15. 03. 2022. 18:32 >> 18:49 1\nSavjet EU uveo je restriktivne mjere za dodatnih 15 pojedinaca i devet privrednih subjekata u okviru sankcija EU usljed ruske invazije na Ukrajinu.\nMeđu navedenim pojedincima su oligarsi Roman Abramovič i German Kan, kao i drugi istaknuti poslovni ljudi uključeni u ključne ekonomske sektore, kao što su gvožđe i čelik, energetika, bankarstvo, mediji, vojna industrija i proizvodi i usluge dvostruke namjene.\nSankcionisani privredni subjekti uključuju kompanije iz sektora vazduhoplovstva, vojske i robe dvostruke namjene, brodogradnje i mašinogradnje.\nVisoki predstavnik EU Žozep Borelj naglasio je da se na listu sankcija dodaje još više oligarha i režimskih elita, njihovih porodica i istaknutih poslovnih ljudi, koji su uključeni u ekonomske sektore koji predstavljaju značajan izvor prihoda režimu.\n"Ove sankcije takođe su usmjerene na one koji imaju vodeću ulogu u dezinformacijama i propagandi koje prate rat predsjednika Putina protiv ukrajinskog naroda. Naša poruka je jasna: oni koji omogućavaju invaziju na Ukrajinu plaćaju cijenu za svoje postupke", istakao je Borelj.\nNa listi sankcija EU su i lobisti i propagandisti, kao što je Konstantin Ernst (izvršni direktor Prvog kanala u Rusiji) koji, kako se navodi u saopštenju Savjeta, promovišu narativ Kremlja o situaciji u Ukrajini.\nRestriktivne mjere EU sada se primjenjuju na ukupno 877 pojedinaca i 62 pravna lica.\nRoman Abramovič Sankcije Rusiji Savjet EU


Očuvana stabilnost poslovanja uprkos krizi, u kapitalne projekte NIS uložio 14,5 milijardi dinara - Nira Press\nPočetna » Očuvana stabilnost poslovanja uprkos krizi, u kapitalne projekte NIS uložio 14,5 milijardi dinara\nU periodu od januara do juna, prosečna vrednost barela nafte tipa Brent iznosila je 39,7 dolara, što je 40 odsto manje u odnosu na isti period 2019. godine. Istovremeno, potražnja za naftnim derivatima je u pojedinim razdobljima izveštajnog period smanjena između 30 i 40 procenata, što je značajno uticalo na prihode od prodaje NIS grupe. Uprkos nepovoljnim makroekonomskim trendovima, NIS grupa je u dalji razvoj uložila 14,5 milijardi dinara.\nNajviše je investirano u oblast istraživanja i proizvodnje nafte i gasa, projekat „Duboka prerada“ u Rafineriji nafte Pančevo i modernizaciju maloprodajne mreže u Srbiji i regionu.\nNIS je, i u složenim okolnostima, uspeo da očuva pokazatelj EBITDA na pozitivnom nivou od 2,3 milijarde dinara, kao i pozitivan novčani tok od 6,3 milijarde dinara, ali je zbog negativnih makroekonomskih trendova zabeležen neto gubitak od 10,2 milijarde dinara. U prvom polugodištu tekuće godine obračunate obaveze NIS grupe po osnovu javnih prihoda iznose 83,9 milijardi dinara, što je 5 odsto više nego u prvom polugodištu 2019. godine.\nTakođe, Skupština akcionara NIS a.d. Novi Sad je na sednici 30. juna 2020. godine donela odluku o isplati dividende iz dobiti za 2019. godinu na osnovu koje će ukupno biti isplaćeno 4,4 milijarde dinara.


SIV - Blic Online\nPOKOSILI SEMAFOR Udes kod SIV-a, usporen saobraćaj\nU saobraćajnoj nezgodi koja se dogodila oko 17 sati nedaleko od SIV-a na Novom Beogradu, nije bilo povređenih, ali je stradao jedan - semafor.\nŠETNJA POD KIŠOBRANOM Pljuštala i kiša i parole duž Brankovog mosta\nŠesta protesna šetnja Beogradom imala je potuno novu trasu, a pored parola i transparenata, protestani su se opremili i kišobranima. Kako je izgledao ceo krug šetnje, pogledajte u videu.\nVučić pravi VELIKU PROMENU čim postane predsednik\nJoš pre izlaska na birališta 2. aprila, Aleksandar Vučić je najavio da će, ukoliko pobedi na predsedničkim izborima, njegova kancelarija biti u Palati Srbije, a ne na Andrićevom vencu u samom centru Beograda.\nDeo "Palate pravde" uskoro u zgradi "SIV 2"\nMinistar pravde Nikola Selaković, zajedno sa predsednicom Prvog osnovnog suda u Beogradu natalijom Bobot, obišao je danas radove na adaptaciji zgrade SIV 2 u Bulevaru Zorana Đinđića 104, koja se renovira za potrebe Prvog osnovnog suda (krivično odeljenje) i Prvog osnovnog javnog tužilaštva u Beogradu, a povodom selidbe ovih organa iz "Palate pravde" zbog njene rekonstrukcije.\nNOVI BEOGRAD: Sudar autobusa i automobila\nAutobus broj 84 i automobil sudarili su se oko 18.30 sati na Novom Beogradu, ispred zgrade SIV-a.\nVozila Inspekcije rada zatrpana ptičjim izmetom\nVozila Republičke inspekcije rada zatrpana lišćem i ptičjim izmetom trunu parkirana ispred zgrade nekadašnjeg SIV-a, odnosno palate Srbija na Novom Beogradu, gde se nalaze brojna ministarstva, kao i državne službe.\nUpoznajte Miću, pernatog stanovnika Novog Beograda (VIDEO)\nStanari Novog Beograda koji žive u blizini SIV-a imaju jednog neobičnog komšiju. Dali su mu i ime Mića.


Buzzcocks novo ime Long Night festivala - Rock SvirkeRock Svirke\nBuzzcocks novo ime Long Night festivala\nNovo ime na predstojećem Long Play festivalu, drugom po redu koji se održava u subotu 24. marta u DOB-u su legendarni britanski pank bend Buzzcocks.\nOvaj bend iz Mančestera poznat po pesmama poput „Ever Fallen in Love“, „Promises“, „What Do I Get?“…, nastupiće kao jedan od nosilaca pomenutog festivala, koji organizuje koncertna agencija Long Play. Njihov dolazak se dešava u pravom trenutku jer ćete imati priliku da čujete poslednji album „A different Compilation“ izdat prošle godine sa iznova snimljene 24 pesme koje su ih proslavile u prethodnih 35 godina duge karijere.\n„“Naše prvobitne ploče danas zvuče kao demo snimci. Ove nove verzije, brušene godinama na putu, pokazuju te pesme kakve treba danas da budu. Onakve kakve znamo da ih publika želi čuti“, objašnjava pevač i gitarista Pit Šeli (Pete Shelley) šta publiku očekuje na albumu – i naravno na beogradskom koncertu.\nA to znači da posetiocima Long Night-a 24. marta u DOB-u stiže baraž proverenih pop-pank klasika poput „I Don’t Mind“, „Autonomy“, „Noise Annoys“, „Love You More“, „Harmony In My Head“, „Why Can’t I Touch It?“, „You Say You Don’t Love“, „Whatever Happend To“…\nBuzzcocks je već dokazan pred publikom u Srbiji, prvi put su nastupili i napunili veliku salu DOB-a 2006. godine, da bi nakon toga usledio i EXIT festival i odličan nastup, 2009. godine.\nUlaznice za Long Night festival od danas su u prodaji po početnoj, promotivnoj ceni od samo 1.200 dinara na blagajni DOB-a, i preko mreža Eventim i Card Service.\nDrugi Long Night biće održan na tri bine, odnosno u tri dvorane (velika, „Amerikana“ i klub) Doma omladine Beograda uz nastupe najmanje 12 izvođača iz Srbije, regiona i inostranstva, čija će imena biti obelodanjena u narednim danima i nedeljama.\nPre Buzzcocks-a, kao što smo već pisali, najavljen je Damir Urban, jedan od najznačajnijih i najosobenijih hrvatskih rok muzičara u poslednjih dvadesetak godina, koji iza sebe ima hitove kao što su „Astronaut“, „Nebo“, „Black Tatoo“, „Odlučio sam da te volim“, „Mala truba“, „Mjesto za mene“, „Magnet“…


ZAKON O ORUŽJU I MUNICIJI: Zakon je potpuno usklađen sa propisima EU, ali se za razliku od Evrope, kod nas se ne može legalno nabaviti gasno, signalno i startno, ali zato može odbrambeno oružje. Pored povećane prodaje vazdušnih pušaka, raste interesovanje za elektrošokerima i biber- sprejevima koji se mogu kupiti bez dozvole\n5. marta 2017. godine navršava se godinu dana od dana početka primene Zakona o oružju i municiji ("Sl. glasnik RS", br. 20/2015 - dalje: Zakon), na osnovu koga je mnogo teže i skuplje doći do vatrenog oružja. S druge strane, lakše se nabavljaju i više traže vazdušne puške, kao i biber-sprejevi i elektro-šokeri koje najviše kupuju – dame.\nU najstarijoj radnji u Subotici u kojoj se obavlja servisiranje, ali i prodaja oružja, navode da je, nakon što je prošle godine počela primena Zakona, povećana potražnja za vazdušnim puškama za koje nisu potrebne dozvole.\n"Ljudi su veoma dobro informisani da neku vrstu oružja, konkretno mislim na kategoriju C koja je do sada bila nedostupna bez odobrenja za nabavku, sada mogu da kupe samo uz ličnu kartu, s tim da to prijave nadležnom organu, odnosno MUP-u, u roku od osam dana", objašnjavaju u prodavnici i servisu oružja u Subotici.\nS druge strane, sada je mnogo teže doći do dozvole za vatreno oružje koja je uslovljena ne samo obukom i lekarskim pregledom, već iziskuje i dosta novca. Godišnji porez na držanje oružja iznosi 3.720 dinara, a da bi neko postao lovac treba mu godinu dana obuke i ulaganje od 50.000 dinara.\n"Režim nabavke vatrenog oružja izuzetno je pooštren. Potrebna je obuka, ozbiljan lekarski pregled, a sve to iziskuje i velike materijalne troškove. Zato praktično i nema interesovanja za nabavku dozvola za vatreno oružje", objašnjavaju u prodavnici i servisu oružja u Subotici.\nAktuelni Zakon potpuno je usklađen sa propisima Evropske unije. Ipak, za razliku od Evrope, kod nas se ne može legalno nabaviti gasno, signalno i startno, ali zato može odbrambeno oružje.\n"Novi Zakon predviđa i to da mogu da se koriste odbrambeni, omamljujući i gasovi organskog porekla kao što je biber – sprej, koji daju priliku potencijalnoj žrtvi da se odbrani od napadača", objašnjavaju u prodavnici i servisu oružja u Subotici.\nZanimljivo je, da pored povećane prodaje vazdušnih pušaka, raste interesovanje za elektrošokerima i biber- sprejevima koji se, takođe, mogu kupiti bez dozvole po ceni od 600 dinara, te da su za njih najviše zainteresovane dame koje ih uzimaju s namerom da ih, ukoliko to zatreba, koriste u samoodbrani.\nIzvor: Vebsajt RTV, Rada Stajić, 29.01.2017.


Početna » Politika » Dodik najavio da će Vučiću reći da međunarodna zajednica ignoriše političke faktore i pravo\nSrpski član Predsedništva BiH Milorad Dodik izjavio je da će zvaničnici Republike Srpske sutra u Beogradu obavestiti rukovodstvo Srbije o tome da međunarodna zajednica „pokušava da ignoriše lokalne političke faktore“ i međunarodno pravo u vezi sa imenovanjem novog Visokog predstavnika u BiH, Kristijana Šmita.\nDodik je ponovio da je Visoki predstavnik „nepoželjan i da ne treba da bude u BiH, kao da ne postoji ni medjunarodni konsenzusa o njegovom imenovanju“.\n„Pokušaj nametanja visokog predstavika će se završiti na način da će BiH izgubiti kredibilitet“, ocenio je on.\nDodik je naveo da je razgovarao s predstavnicima pojedinih zemalja iz Saveta za sprovodjenje mira (PIK) koji su, kako je kazao, uvereni da rade ispravno.\n„To što rade je blefiranje. Ne mogu činiti ono što je radjeno pre deset ili 15 godina. Jedini način da bude imenovan visoki predstavnik jesu konsultacije i konsenzus strana potpisnika Aneksa 10 Dejtonskog mirovnog sporazuma i rezolucija Savjeta bezbednosti UN“, istakao je srpski član Predsedništva BiH.\nNajavio je da će Republika Srpska poslati pismo svim relevatnim institucijama.\n„Ne treba niko da nas pita kako ćemo postupiti ukoliko bude ignorisanja. Razgovaraćemo sa njim (Visokim predstavnikom) da bi mu sve ovo rekli, ali sa nama neće imati saradnju“, rekao je Dodik.\nU Beogradu će se sutra predsednik Srbije Aleksandar Vučić sastati sa zvaničnicima RS, među kojima i s predstavnicima parlamentarnih stranaka u RS. Sastanak u zgradi Predsedništva Srbije na Andrićevom vencu počinje u 11.00.\nAleksandar VučićBiHkristijan smitMilorad DodikBanjaluka\n3 reagovanja na “Dodik najavio da će Vučiću reći da međunarodna zajednica ignoriše političke faktore i pravo”


Sigurna kuca | Zvanična statistika\nPočetna » Nasilje nad ženama » Nasilje nad ženama u Srbiji » Zvanična statistika\nInstitucije sistema vode evidenciju o slučajevima nasilja sa kojima dođu u susret i na koje reaguju. Svako reagovanje institucija sistema zavedeno je u sistemu za evidenciju podataka određenog sektora. Svake godine sektor socijalne zaštite, pravosuđe, kao i ministarstvo unutrašnjih poslova obrađuju podatke o slučajevima nasilja u porodici na koje su reagovali. Neki od podataka zvanične statistike su javno dostupni, dok je druge podatke moguće dobiti po posebnom zahtevu.\nSintetizovani izveštaj o radu centara za socijalni rad u Srbiji za 2012. godinu (ceo tekst)\nŽrtve nasilja (tačka 2.5.2.)\nDeca žrtve nasilja (tačka 2.5.3.)\nŽrtve trgovine ljudima (tačka 2.5.5.)\nSudovi i tužilaštvo\nSaopštenje Republičkog zavoda za statistiku koje prikazuje osnovne podatke o kriminalitetu punoletnih učinioca krivičnih dela u 2012. godini: prijavljena, optužena i osuđena punoletna lica prema krivičnom delu, polu, starosti i krivičnoj sankciji.


Na prodaju dio Beograđanke, početna cijena 20,6 miliona eura | Aktuelno\nNaslovna REGION Na prodaju dio Beograđanke, početna cijena 20,6 miliona eura\nKako se navodi u oglasu, budući kupac je u obavezi da u roku od tri godine izvede građevinske i zanatske radove na adaptaciji i rekonstrukciji objekta u vrijednosti koja ne smije biti niža od osam miliona eura\nGrad Beograd ponudio je na prodaju dio Palate “Beograd” (Beograđanke), po početnoj cijeni od 20,6 miliona eura, objavljeno je na sajtu Gradske uprave.\nPrijave za javno nadmetanje za kupovinu mogu da se podnesu do 29. jula, a javno nadmetanje zakazano je za 31. jul.\nKako se navodi u oglasu, budući kupac je u obavezi da u roku od tri godine izvede građevinske i zanatske radove na adaptaciji i rekonstrukciji objekta u vrijednosti koja ne smije biti niža od osam miliona eura.\nKupac se mora obavezati i da neće promijeniti namjenu zgrade, imajući u vidu da Palata ”Beograd” uživa status prethodne zaštite od 16. aprila 2018. i da se u evidenciji nepokretnosti pod prethodnom zaštitom nalazi od 14. aprila 2009. godine.\nPrilikom zaključenja ugovora sa kupcem će se ugovoriti i kazna u novčanom iznosu od 10 odsto postignute kupoprodajne cijene, za slučaj da budući kupac ne ispuni u cjelosti ili djelimično preuzete obaveze, kao i da se na ime obezbjeđenja za eventualno plaćanje ugovorne kazne dostavi prvoklasna bankarska garancija.\nAs piše: Barsa bila bez izbora, morala se osloboditi Suareza, Rakitića\nLajčak: Završena nova runda ekspertskih razgovora, nastavak slijedi\nLavrov: Rusija podržava svaki dobrovoljni sporazum Beograda i Prištine\nLajčak o dijalogu Beograda i Prištine: Napredak u tri oblasti


Svi podržali povećanje plata DRI – Nadlanu.com\nSvi podržali povećanje plata DRI\nBEOGRAD, 20. maja 2010. (Beta) - Sve poslaničke grupe u Skupštini Srbije podržale su u četvrtak povećanje plata u Državnoj revizorskoj instituciji (DRI), kao i rad tog tela koje kontroliše trošenje državnog novca, ali ne postoji saglasnost koliko bi trebalo da bude to povećanje, čak ni u vladajućoj koaliciji.\nIzmene Zakona o DRI koje su predložili članovi Odbora Skupštine Srbije za finansije iz poslaničkog kluba Za evropsku Srbiju, Socijalističke partije Srbije (SPS), Saveza vojvođanskih Mađara i G17 predviđaju da plata predsednika Saveta DRI bude u iznosu plate ovlašćenog državnog revizora uvećana za 30 odsto, a da potpredsednik i članovi Saveta imaju pravo na platu u iznosu od 90 odsto od primanja predsednika Saveta.\nVlada je, međutim, prihvatila amandman poslanice Srpske napredne stranke (SNS) Jorgovanke Tabaković koji predviđa da predsednik Saveta DRI ima pravo na platu u visini plate ovlašćenog državnog revizora uvećane za 40 odsto.\nStranka vladajuće koalicije G17 plus je ipak amandmanom zatražila da taj procenat bude 50, što je tražila i opoziciona Srpska radikalna stranka (SRS). Opoziciona Demokratska stranka Srbije će podržati amandman G17 plus, ali smatra da bi do povećanja plata u DRI trebalo da dođe glasovima svih poslanika. Vladajuće Demokratska stranka (DS) i SPS smatraju da je optimalno rešenje da taj procenat bude 30, kako je i prvobitno predloženo.


Da bi čitatelji kupili Beionce ulaznice sa Bitcoinom | RS.democraziakmzero.org\nChicago Sun-Timesis lansira novu vrstu reklame koje će omogućiti svojim čitaocima da kupuju proizvode sa Bitcoin direktno iz štampanog materijala.\nKako prenosi The Vall Street Journal, Sun-Timesvill pokretanje oglasa za proizvode sa motivima KR kodove. Čitaoci će moći da skenirate kodove i obavljaju transakcije u Bitcoin da obavi kupovinu.\nPrvi raspoređivanje Bitcoin KR Code poboljšane oglase dolazi uskoro i da će dozvoliti čitaoci kupiti ulaznice za predstojeći koncert featuring Jai-Z i Beionce na Soldier Field u Čikagu preko lokalne centrale karata.\nPrema Josh Metnick, tehnološki direktor ove kompanije Mon-Times'parent, Vrapports, inicijativa će preoblikovati način na koji oglašivači i potrošači interakciju u okruženju medija.\nOn je rekao VSJ:\n"To će omogućiti novine ili bilo štampane medije, po prvi put smo svesni, sposobnost da se direktno transakcije sa klijentima, kako bi se omogućilo novinskim oglašivačima mogućnost da direktno proda potrošačima čita novine."\nOva vest je najnoviji u onome što je postala šira Bitcoin eksperiment za novine, i ima značajne sličnosti sa inicijativom otkriven putem mobilnog POUNCE provajdera aplikacija i Gospoda i Tailor marta ove godine.\nPushing medijsku podršku\nSun-Timesadopted Bitcoin plaćanja u aprilu, u vreme citirajući taj potez kao način da se "ostane digitalno fokusirani".\nOdluka da prihvati Bitcoin kao način plaćanja za pretplatu isplatilo, saopštila je kompanija kasnije. Tokom nedelje nakon lansiranja, list je izvestio da otprilike 11% od novog subscriptionsvere platili sa BTC.\nOdluka medij da partner sa Coinbase sledi svoj 24-časovni mikroplaćanja suđenje sa BitVall. To partnerstvo found novine prikupljanje više od 700 donationsfor neprofitne grupi Taproot Foundation, i bio je jedan od prvih većih testova za BitVall, Kalifornija sa sedištem Bitcoin mikroplaćanja provajdera u.\nEksperimentisanje sa altcoins\n"Mi se ne zaustavlja na Bitcoin."\nOsim toga, list je pokrenula inicijativu koja će omogućiti čitaocima da spreči pisce i urednike u dogecoin. Ovaj koncept je jedan od najpoznatijih karakteristikama dogecoin zajednice.\nMeđutim, Metnick rekao Journalthat dogecoin kuvanje inicijativa nije sasvim spreman za lansiranje.\nOn je naveo etičkih razmatranja kao potencijalni barikada, ali je naveo da je ideja dogecoin prevrtanja je "novi slično", i da bi mogla da preoblikovati kako novine vode kao preduzeća i generišu prihode.


Jusko nakon sastanka s Turcima: Prvo studija izvodljivosti pa onda model finansiranja brze ceste\nutorak, 06 Februar 2018 13:35\nMinistar komunikacija i saobraćaja BiH Ismir Jusko održao je sastanak s predstavnicima Republike Turske, predvođenim zamjenikom generalnog direktora Direkcije autocesta Republike Turske Mehmetom Tutasom o projektu brze ceste Sarajevo-Beograd.\nTema sastanka bio je nastavak aktivnosti na realizaciji najavljenog projekta izgradnje brze ceste Sarajevo – Beograd, na kojem su također prezentovani raspoloživi podaci u vezi sa obje trase saobraćajnice Sarajevo - Beograd.\nJusko je rekao da je riječ o važnoj posjeti koja pokazuje da Turska želi što prije krenuti u realizaciju ovog projekta. Cilj sastanka je bio da se turska delegacija informiše o svim detaljima projekata kako bi mogla pristupiti izradi studije izvodljivosti.\nDanas se razgovaralo i o modelima finansiranja, ali je iz turske delegacije rečeno da će se tek naknadno utvrditi modeli finansiranja za oba putna pravca, odnosno da je još uvijek rano o tome govoriti.\nAmbasador Republike Turske u BiH Haldun Koc rekao je da je predsjednik Turske nakon prošlosedmičnog sastanka u Istanbulu sazvao se relevantne institucije i od njih zatražio da što prije započnu sa radom.\nKako kaže, današnji sastanak je bio odlična prilika da se iz prve ruke prikupe sve relevantne informacije. Najavio je da će se u naredna dva dana ići u obilazak obje trase.\nKoc je ponovio da je preuranjeno govoriti o bilo kakvim modalitetima i finansiranju u ovoj fazi. Ističe da će se o finansiranju moći govoriti tek nakon što turska delegacija obavi studiju izvodljivosti.\n"Za Tursku je ovo regionalni socioekonomski projekat kojim želimo da damo na značaju razvoju ovog regiona. Veoma smo zadovoljni prezentacijom viđenja i strategija institucija", rekao je Koc.\nSastanku su prisustvovali i predstavnici Federalnog ministarstva saobraćaja i komunikacija, Ministarstva saobraćaja i veza Republike Srpske, Vlade Brčko distrikta BiH te javnih preduzeća za autoceste i ceste iz Federacije BiH i RS-a.\nJusko sa sindikatom BHRT-a: Treba osigurati kontinuiranu naplatu RTV takse\nJusko s turskim predstavnicima danas razgovara o izgradnji brze ceste Sarajevo-Beograd\nJusko: Iduće sedmice krećemo u konkretne radove na izgradnji autoputa Sarajevo - Beograd\nJusko o cesti Beograd-Sarajevo: Uvijek nam treba arbitar


Medicinski radnici dovode pacijente u bolnicu za koje se sumnja da boluju od COVID-19, Priština, mart 2020.\nZdravstveni radnici na Kosovu su izgubili motivaciju za rad, ali su i razočarani odlukom Ustavnog suda od 30. juna, kojom je Zakon o platama u javnom sektoru proglašen nevažećim, ocenio je predsednik sindikata zdravstvenih radnika Bljerim Sulja (Blerim Syla).\nZakon o platama je usvojila Vlada Ramuša Haradinaja (Ramush) u decembru 2019. godine, ali je nakon žalbe narodnog advokata Hiljmija Jašarija (Hilmi Jashari), Ustavni sud Kosova suspendovao njegovu primenu, nakon čega je 30. juna odlučio da je Zakon neustavan.\nZakonom je predviđeno da lekar specijalista dobije povećanje plate sa 600 na 1.200 evra, dok bi medicinske sestre imale povećanje plate sa oko 400 na 525 evra. Tek diplomirani lekar na Kosovu prima platu od 502 evra, a sada već nevažeći Zakon o platama je za tu kategoriju predviđao mesečna primanja od 800 evra.\n"Do juče smo imali statističke podatke da 73 odsto mladih lekara želi da napusti Kosovo, ali sa ovakvom sudskom odlukom ti podaci statistički podaci će skočiti na 100 procenata", smatra Sulja i podvlači da su zdravstveni radnici razočarani. On tvrdi da bi nakon odluke Ustavnog suda situacija mogla da izmakne kontroli, odnosno da dođe i do bojkota rada u državnim institucijama.\nU međuvremenu, premijer Kosova Avdulah Hoti (Avdullah) je na sednici Vlade 1. jula izjavio da će ubrzo pokrenuti procedure u vezi primedba Ustavnog suda kada je u pitanju ovaj Zakon i proslediti novi Skupštini.\nPrethodno je ministar zdravstva u Vladi Kosova Armend Zemaj ocenio da je odluka Ustavnog suda o Zakonu o platama u javnom sektoru loša i obeshrabrujuća vest ali je podvukao da su odluke Ustavnog suda obavezujuće za sve.\nZemaj je naveo da će Ministarstvo zdravstva uspostaviti dijalog sa predstavnicima zdravstvenih radnika u cilju pronalaženja najboljeg i najprikladnijeg načina za podsticanje i zaštitu interesa medicinskog osoblja.\nInače, u odluci Ustavnog suda dostavljenoj medijima, navodi se da je sporni Zakon o platama u suprotnosti sa svojim ciljem za "usklađivanjem" plata na nivou celokupnog javnog sektora – "čineći proizvoljne i nerazumne izuzetke za nekoliko institucija, između ostalog za Bezbednosne snage Kosova, Obaveštajnu agenciju Kosova, Kosovsku agenciju za privatizaciju, Centralnu banku Kosova i samu Skupštinu".


Američki kongresmen: Srbi su grozan narod i smradovi\nIzvor: B92, 02.Jun.2019, 19:07\nBeograd -- Američki kongresmen Tim Burčet kaže da je razgovarao sa bivšom predsednicom privremenih prištinskih institucija Atifetom Jahjagom o "smradovima iz Srbije".\nKako navodi Blic, skandalozne uvrede na račun Srbije republikanski kongresmen je podelio na društvenoj mreži Tviter 30. aprila, gde je svoje pratioce putem video zapisa obavestio o ishodu sastanka sa Jahjagom, koju je nazvao "srdačnom damom".\n"Sastao sam se sa bivšom predsednicom Kosova, ona je >> Pročitaj celu vest na sajtu B92 << jedna prilično srdačna dama. Razgovarali smo o onoj đubradi u Srbiji, o njihovim ratnim zločinima, posebno silovanjima. Oni su grozan narod", naveo je Burčet, koji je kongresmen iz Tenesija.\nVečernje novosti: AMERIČKI KONGRESMEN SE SASTAO SA JAHJAGOM PA PORUČIO: Srbi su grozan narod i smradovi (VIDEO)\nIzvor: Mondo, 02.Jun.2019\nAmerički kongresmen, republikanac Tim Burčet, na Twitteru govorio posle razgovora sa bivšom predsednicom samoproglašenog Kosova, Atifetom Jahjagom, o "smradovima iz Srbije". Oštre reakcije srpskih tviteraša...Foto: Screenshot/Knoxville News Sentinel..Ovako to izgleda kada se jedan američki konfresmen...


Iako će u godini koja je nedavno stigla, napuniti 39, Šveđanin je i dalje fizički besprekorno spreman, što je dokazao i na zagrevanju za utakmicu protiv Udinezea, koju je Milan igrao u nedelju.\nOn je pokazao da je još uvek i te kako sposoban da uradi stvari koje ne mogu mnogo mlađi od njega. On je u sred žongliranja poslao loptu na grudi, a tamo ju je primirio tako da je gotovo dotakao zemlju leđima, a zatim lagano ustao i nastavio zagrevanje.\nMnogi su odmah pomislili na scenu iz čuvenog filma "Matriks", kada glavni junak, Neo, izbegava kišu metkova koji idu prema njemu, međutim, Zlatan Ibrahimović je na drugačiji način opisao sebe.\nOn je na Tviter nalogu podelio video koji je zadivio čitav svet, a uz njega je napisao ukratko - "Nindža stvari".\nPodsetimo, posle dva meseca bez kluba, nakon što je Zlatanov ugovor sa Los Anđeles Galaksijem istekao, Šveđanin je pojačao Milan u kojem je igrao i ranije, u periodu od 2010. do 2012. godine. Nakon njegovog dolaska, "Rosoneri", koji trenutno zauzimaju osmo mesto u Seriji A, zabeležili su jedan remi i tri pobede uključujući i trijumf u Kupu Italije.


Diković završio obilazak srpskih mirovnjaka u Libanu | Novosti.RS\n12. 12. 2017. u 21:31\nNačelnik Generalštaba Vojske Srbije, general Ljubiša Diković, završio je danas obilazak kontingenta Vojske Srbije u Libanu, angažovanog u mirovnoj operaciji Ujedinjenih nacija u Libanu\nNačelnik Generalštaba Vojske Srbije, general Ljubiša Diković, završio je danas obilazak kontingenta Vojske Srbije u Libanu, angažovanog u mirovnoj operaciji Ujedinjenih nacija u Libanu (UNIFIL).\nGeneral Diković sastao se u Komandi misije UNIFIL sa komandantom snaga i šefom misije general-majorom Majklom Berijem, mavadeno je u saopštenju.\nDvojica generala razgovarala su o aktuelnoj političko-bezbednosnoj situaciji u Libanu i na Bliskom Istoku, proceni razvoja situacije u misiji u narednom periodu, a razmotrili su i koncept angažovanja kontingenta Vojske Srbije u misiji.\nPROČITAJTE JOŠ: Diković u poseti pripadnicima Vojske Srbije u misiji UN Libanu\nDiković je obišao je i Komandu Sektora Zapad gde je, o situaciji u ovom sektoru i angažovanju pripadnika Vojske Srbije, razgovarao sa komandantom sektora, brigadnim generalom Rodolfom Sgangom.\nNačelnik Generalštaba Vojske Srbije, sa delegacijom, potom je obišao pripadnike voda za zaštitu snaga koji izvršavaju zadatke u sastavu italijanskog kontingenta u Sektoru Zapad.\nDiković im je odao priznanje na profesionalnom izvršavanju zadataka i izrazio zadovoljstvo utiskom koji su mu preneli pretpostavljeni u Komandi misije i komandama sektora o izuzetno profesionalnom izvršavanju zadataka i obučenosti naših vojnika angažovanih u misiji Unifil.\nU završnom delu posete delegacija Vojske Srbije je obišla i pravoslavni manastir Sveti Mamant u Der Mimesu, navedeno je u saopštenju.\na kako li je onim nesrećnicima u kzb-u\n@Nebojša - Malo im je hladnije,nego ovim u Libanu.\nOno sto rade belosvetski okupatori na nasem Kosovu, sada mi radimo u Libanu zarad americkih i NATO interesa. E moj generale trebas biti uz narod a ne uz vlast koja gleda samo svoj dzep..


Obezbeđivanje vrednosti kroz javno-privatno partnerstvo\nNaš posao je da steknemo razumevanje, pružimo savet i pronađemo rešenje za složena pitanja koja se odnose na transakcije, finansiranje i politike u pogledu saradnje javnog i privatnog sektora. Iskustvo naših stručnjaka stečeno na projektima širom sveta, kao i odlično poznavanje prilika na lokalnom tržištu omogućava nam da klijentima pružimo integrisanu uslugu.\nSarađujemo sa vladama i pružamo im pomoć u izradi poslovnih politika i okvira, kao i pri uspostavljanju javno-privatnih partnerstava u različitim sektorima privrede. Potrebe investitora u pogledu ostvarivanja profita usaglašavamo sa zahtevima u pogledu političke i finansijskom transparentnosti. Kao nezavisni savetnik pomažemo u organizovanju procesa javne nabavke. S druge strane, kao savetnik ponuđača u javnim nabavkama pomažemo u izradi strukture ponude koja omogućava pristup domaćim i stranim izvorima finansiranja.


Kako pomeranje sata utiče na vozače i saobraćaj\nDuže vreme provedeno u vožnji znači veći rizik za ljude koji su na putevima – pogotovo oni koji voze noću. Ako se bavite profesionalno poslovima u oblasti transporta ili obezbeđujete usluge prevoza, razmislite o ovim preporukama koje bi uticale na saobraćaj, pošto se prešlo sa letnjeg na zimsko računanje vremena, pa je samim tim dan sve kraći dok noći postaju duže.\nObavite tehnički pregled i ispravnost svih svetala na vozilima\nOvo je idealno vreme da se proveri ispravnos vozila, posebno detaljno čišćenje i pregled svih farova vozila. Pored toga, možda treba razmisliti o tome kako pravilno koristiti svetla s’ visokim i jakim svetlosnim snopovima radi maksimalne sigurnosti i efikasnosti.\nRedovno održavajte vetrobranska stakla\nNoćna vidljivost je velika briga za sve vozače na putu. Jedna od prvih tačaka za početak je vetrobran. Proveravajte da li su vetrobranska stakla uredno očišćena na svakoj poziciji, isto tako se trudite da koristite kvalitetne brisače i sredstva za čišćenje stakla za sva vozila vozila.\nOdmarajte vozače ili sami pravite pauze kada osetite potrebu\nRedovan odmor znači bezbedniju vožnju, to je vrlo jednostavno. Vozači trebaju da se osiguraju da imaju sasvim dovoljno odmora pre nego što sednu za volan. Ovo im omogućava da budu više skoncentrisani i svesni stanja na putevima radi sigurnije vožnje u bilo koje doba dana, u kakvim god uslovima da se kreću.\nPoštujte stanje na putevima i uslove saobraćaja\nBudite oprezni je se smrkava ranije, tako da se povećava broj pešaka i biciklista koji su na putu, a koje teže možete da uočite na vreme. Pored ovoga, vodite računa o životinjama koje se sasvim iznenada mogu pojaviti na putu, naročito u brdsko-planinskim oblastima, kako bi izbegli nepotrebne tragedije.\nInstalirajte GPS uređaje za praćenje u svim voznim parkovima\nPraćenje GPS flote može da bude od pomoći u nadgledanju ponašanja vozača. Ovo omogućava da se na vreme uoče svi znaci umora kod vozača ili nebezbedne vožnje koja bi mogla da ugrozi vozače, imovinu i druge učesnike u saobraćaju. U stvari, možete da podesite upozorenja kako bi stizala obaveštenja putem e-mejla ili SMS poruka, kao i push notifikacija, uvek kada bi vozač prekoračio određena pravila, kao što su brzina vožnje, kočenje, pritisak papučice gasa ili prekomerni prazan hod i druga. Više o ovim kao i drugim pogodnostima kada su GPS usluge u pitanju, informišite se na našem sajtu.


Ubjedljiva pobjeda Vladimira Putina\nNa osnovu prebrojanih 40 odsto glasova, aktuelni predsjednik Ruske Federacije Vladimir Putin osvojio je 74,22 odsto glasova na predsjedničkim izborima, saopšteno je iz Centralne izborne komisije (CIK).\nPrema podacima CIK-a, kandidat Komunističke partije Rusije Pavel Grudinin osvojio je 14,3 odsto glasova, a kandidat Liberalnodemokratske partije Vladimir Žirinovski 6,51 odsto.\nRuski predsjednik Vladimir Putin izjavio je večeras da su rezultati predsjedničkih izbora, na kojima je ostvario ubjedljivu pobjedu, priznanje njegovom radu.\nObraćajući se građanima na Crvenom trgu u Moskvi, Putin je rekao da u rezultatima glasanja vidi povjerenje i nadu u razvoj zemlje i pozvao da se sačuva jedinstvo.\nPutin je poručio da Rusiju čeka divna budućnost ako narod bude jedinstven.\n"Rezultati današnjih izbora su priznanje onoga što je postignuto u proteklim godinama, uprkos teškim uslovima", rekao je ruski predsjednik.\n"Hvala za rezultat", rekao je Putin, koji je prije odlaska sa pozornice sa građanima uzvikivao "Rusija, Rusija!".\nU Rusiji se danas obilježava Dan prisajedinjenja Krima.\nPredsjednik Srbije Aleksandar Vučić čestitao je večeras Vladimiru Putinu povodom reizbora na mjesto predsjednika Rusije i poželio da nastavi odlučno da vodi Rusiju putem napretka.\n"Primite iskrene čestitke za ponovni izbor za predsednika Ruske Federacije, uz najbolje želje da i dalje odlučno vodite Vašu zemlju čvrsto utemeljenim putem napretka, na dobrobit svih njenih građana", navodi se u čestitki.\nVučić ističe da je uvjeren da će Putin svojim izvanrednim talentom lidera, uz jasnu viziju i jaku volju, kao i odgovornost i posvećenost u radu nastaviti da postiže uspjehe u rješavanju svih važnih pitanja za Rusiju, kao i u ispunjavanju planova za njen dalji sveobuhvatni razvoj, saopšteno je iz kabineta predsjednika Srbije.\n"Srbija je iskren prijatelj i pouzdan partner Rusije i možete se osloniti na naš doprinos produbljivanju saradnje, kao i na zalaganje za ostvarivanje zajedničkih projekata. Uveren sam da ćemo, uz međusobno razumevanje, stvarati bolje uslove za generacije koje dolaze", naveo je Vučić.\nPredsjednik Srbije je ukazao da je zahvalan Putinu za njegov lični doprinos jačanju tradicionalnog i istinskog prijateljstva Srbije i Rusije, kao i odbrani državnih interesa Srbije, koja se ogleda i kroz podršku u UN, kao i u svim drugim međunarodnim organizacijama u kojima Srbija štiti svoj integritet, ugled i slobodarsku tradiciju.\n"Želim Vam da Vas, uz uspeh na odgovornoj dužnosti, prate dobro zdravlje i sreća u ličnom životu. Nadam se dragi prijatelju da ćete nam i u novom predsedničkom mandatu učiniti čast i ponovo posetiti Srbiju, jer je svaki susret sa Vama prilika za dragocene razmene mišljenja i mudre savete", navodi se u čestitki Vučića.


HEGELOVO PRAVO NARODA - Rastko Jovanov | Knjižara Roman\nRazmatranje Hegelove filozofije u ovoj knjizi se vraća na doslovne formulacije i figure njegove pravno-političke teorije i koncentriše se na problematiku odnosa prava i istorije uzimajući u obzir konstitutivnu ulogu nasilja pri svakom institucionalizovanju nacionalnog, internacionalnog ili supranacionalnog preoblikovanja i zasnivanja prava.\nAutor insistira na postojanju dijalektičkog jaza prisutnog u Hegelovom isticanju razlike između ispunjenja slobode u državi kao političkoj realizaciji slobode građanina i u filozofskom znanju koje je konstitutivno za svetsku istoriju: pojam apsolutne slobode pokazuje u istoriji svoju silu razaranja/uspostavljanja i predstavlja ono duboko istorično na pojmu filozofije. Uvek je data razlika između života i partikularnih formi utemeljenja prava koje taj život istorijski preuzima. Knjiga ukazuje na granicu svakog pokušaja da se na pravu zasnuje celokupnost, konačnost i promenljivost ljudskih potreba. Kao veliki logičar žrtve, Hegel upravo pojmom žrtve povezuje istoričnost duha sa tragedijom, granicom prava, mogućnošću politike, tamnom stranom istorije i samom filozofijom.


Melanija je nakon vamp crne kombinacije snimljena u ovoj haljini i odmah je dobila kritike: Evo šta joj Amerikanci zameraju - Zena.rs\nDonald i Melanija Tramp su prekršili tradiciju i odbili da prisustvuju inauguraciji novog predsednika Amerike, Džoa Bajdena, te su umesto odlaska na ceremoniju odleteli na Južnu Floridu. Melanija je, kao i uvek, veliku pažnju izazvala svojim modnim kombinacijama.\nZa oproštajni pozdrav, Melanija je odabrala crnu kombinaciju, dok je na Južnoj Floridi fotografisana u lepršavoj letnjoj haljini jarkih boja.\nI dok je u Vašingtonu nosila kombinaciju sačinjenu od kombinacije komada modnih kuća Chanel i Dolce & Gabbana, pri čemu je dominirala torba u iznosu od 70.000 dolara, na Južnoj Floridi pojavila se u Gucci haljini koja košta 3,700 dolara.\nOno što je američka javnost uvek zamerala Melaniji jeste njena okrenutost evropskim dizajnerima. Zbog toga je sinoć Džil Bajden pobrala more pohvala, budući da je njen plavi komplet sa inauguracije izašao iz ruku američkog dizajnera.\nDžil Bajden je kroz sva svoja pojavljivanja u javnosti najavila ovaj modni zaokret u odnosu na Melaniju. Uvek u takvim prilikama ona sarađuje sa američkim dizajnerima, što nikad ne prođe nezapaženo.\nDa Džil Bajden planira da šalje poruke putem odeće bilo je jasno i veče uoči inauguracije. Za tu priliku je Džil odabrala "Unity" (Jedinstvo) haljinu i kaput iz kolekcije Džonatana Koena. Ime ovog komada, kao i činjenica da ljubičasta nastaje iz sjedinjavanja plave i crvene boje bila je jasna poruka koju je poslala. Džonatan Koen kasnije je izrazio zahvalnost Džil što mu je dala platformu i pomogla mu "kao malom privredniku i kao imigrantu iz Meksika".\nMELANIJA više nije prva dama, ali je i dalje NAJBOLJE OBUČENA ŽENA SVETA: Ovo su njena NAJLEPŠA IZDANJA u toku 4 godine Trampovog mandata i NE ZNAMO KOJE JE BOLJE!


Zvanično, Konteu ispunjena velika želja! - Sportske.net\nNova muka, Luis Suarez varao na ispitu, upala policija!Ovo je Kumanov tim za premijeru, Barsa ima dve nedelje za tri pojačanja!Kakva zbrka, "Madrilenjo" za fantastičnog napadača, Suarez ostaje praznih šaka?Vidal nije dovoljan, šta Konte još traži kako bi se trkao sa Juventusom?Bajernova ponuda kao divno predskazanje - Barsa umalo oterala novog Ćavija!\nKao što je i najavljeno, Arturo Vidal je novi fudbaler milanskog Intera.\nOn je danas i zvanično potpisao ugovor sa "Neroazurima" do leta 2022. godine, uz opciju da saradnju produži još dodatnih godinu dana.\nOvaj 33-godišnji vezista je karijeru počeo u domovini u ekipi Kolo-Kolo, gde ga je primetio Bajer Leverkuzen, koji ga dovodi u svoje redove leta 2007. godine.\nNakon četiri uspešne godine u Leverkuzenu seli se u Juventu, gde je proveo još četiri sezone, u Torinu se i upoznao sa Antonijom Konteom, koji je insistirao na njegovom angažovanju od kada je stigao u klub sa "Meace".\nČetiri godine kasnije odlazi u Bajern, gde je proveo tri sezone, pre nego što se na iznenađenje mnogih preselio u Barsu 2018. godine.\nTokom karijere je osvojio četiri titule u Seriji A, tri u Bundesligi sa Bajernom i jednuu Španiji sa Barsom, nije uspeo da se dočepa trofeja Lige šampiona.\nBeležio je velike uspehe sa reprezentacijom Čilea, osvojio je dva vezana Kopa Amerika, u dresu "La Rohe" upisao je 115 nastupa i postigao 28 pogodaka.\nSada se vraća na Apenine, pokušaće sa Konteom da osvojio još trofeja, podsetimo da ga je Barsa pustila da se preselio u Milano za samo milion evra.


Ruska obaveštajna služba: SAD rasplamsavaju situaciju u Belorusiji, dovlače ekstremiste - Sputnjik Srbija\n12:39 26 Oktobar 2020\nRuska obaveštajna služba: SAD rasplamsavaju situaciju u Belorusiji, dovlače ekstremiste\n16:27 29.09.2020 (osveženo 16:36 29.09.2020) Preuzmite kraći link\nŠef ruske Spoljne obaveštajne službe Sergej Nariškin optužio je SAD da koriste beskrupulozne metode rasplamsavanja situacije u Belorusiji ubacujući u tu zemlju radikalne nacionaliste i ekstremiste.\nKako je pojasnio, ti ekstremisti se pripremaju na teritorijama Poljske, Gruzije i Ukrajine, kao i u zemljama Baltika uz posredovanje Pentagona i CIA.\n„Borci za tu novu Belorusiju se pripremaju u Poljskoj, Gruziji, Ukrajini i u zemljama Baltika uz učešće instruktura CIA i Pentagona, kao i uz pomoć raznih nevladinih organizacija koje stoje iza američkog Stejt departmenta“, rekao je on.\nTakođe je optužio Vašington i da se meša u religioznu situaciju u Belorusiji pokušavajući da zavade katolike i pravoslavce u toj zemlji.\n„Amerikanci pokušavaju da iskoriste suzdržan stav Vatikana i da uključe u proteste što veći broj katoličkih sveštenika“, dodao je on.\nNariškin je rekao i da Amerika poziva katoličko sveštenstvo da otvoreno kritikuje belorusku vlast i da koriste religiozne platforme kako bi implementirali opozicionu propagantu kod vernika.\nMakron obećao Tihanovskoj pomoć u organizovanju dijaloga u Belorusiji\nprotesti, Belorusija, Spoljna obaveštajna služba, Sergej Nariškin, Rusija\n12:24 „Spremamo se za najgori scenario“: Beogradska arena primila prve kovid pacijente\n12:24 Ruska vakcina protiv kovida u većini slučajeva ne izaziva neželjene efekte\n12:16 Kremlj žali zbog Bajdenovih reči i tvrdi „Rusija nije neprijatelj“


NOVI SAD DOBIJA ČETVRTI MOST ~\n-Gradonačelnik Miloš Vučević.\n-Sada je potpuno izvesno da Novi Sad dobija i četvrti most i očekujem da ćemo brzo krenuti i sa radovima-, izjavio je gradonačelnik Novog Sada Miloš Vučević. Država je prihvatila projekat i inicijativu i most nije plod želja jednog grada, već cela država staje iza tog projekta. Neuporedivo smo bliži početku izgradnje četvrtog mosta u Novom Sadu, naglasio je Vučević.\nVučević je rekao da je vlada Srbije, na predlog Novog Sada i uz podršku predsednika Republike, proglasila projekat novog mosta u Novom Sadu za projekat od nacionalnog značaja. Četvrti most preko Dunava koji bi trebalo da spaja Bulevar Evrope i Sremsku Kamenicu.\nObnovljeni Žeželjev most čeka četvrti most.\nPrema rečima gradonačelnka Vučevića novi, četvrti most u Novom Sadu, na Dunavu, je neophodan da bi se rasteretio saobraćaj i povezali ljudi koji dolaze iz pravca Bačke Palanke i koji dolaze sa beočinske strane i sremske strane.\n-Četiri bulevara se takoreći spajaju u novi most, bulevar Patrijarha Pavla, bulevar Evrope, Cara Lazara i Cara Dušana-, kaže Vučević i dodaje:\n-Most prelazi preko Ribarskog ostrva i spaja se sa kameničkom obilaznicom. Izvori finasiranja su za projekte od nacionalnog značaja. Most nije samo značajan za Novi Sad, već je od nacionalnog infrastrukturnog značaja. Pokušali smo da zadržimo nivo javnih investicija i da ne skidamo iz budžeta sve velike javne investicije, nismo odustali, radimo velike projekte-, rekao je Vučević.\nGradonačelnik Novog Sada je posebno istakao izgradnju stanova u Jugovićevu i nadvožnjak kod Kaća i dodao:\n-Za dve nedelje će biti završen nadvožnjak kod Kaća koji će mnogo značiti-, napomenuvši da je to višestruko značajan objekat koji košta gotovo 500 miliona dinara. Radovi na izgradnji stanova u Jugovićevu idu vrlo dobro – samo četiri su preostala neprodata od prvih 500 stanova.\nPrema gradonačelnikovim rečima Novi Sad će ubrzati aktivnosti: izgradiće se nova škola i novo obdanište, kao i novi atletski centar i atletska dvorana.\nPripremaju se planski dokumenti uz podršku struke, instituta “Jaroslav Černi”, sa željom da se razvijaju novi i turistički i sportski potencijali, i poslovne aktivnosti, bez koji nema dodatno punjenje gradskog budžeta.\nŠto se tiče predloga da se Novi Sad konzervira, da se ništa ne gradi, gradonačelnik Vučević je rekao:\n-To je moguće samo u užem gradskom jezgru, ostali delovi grada moraju da se razvijaju, ne može grad koji hoće da bude konkurentan, da živi, da ima više dece, da se zaustavlja. Dolaze generacije koje traže nešto novo, ako hoćemo da zadržimo decu moramo da im obezbedimo najbolje moguće uslove za život-, rekao je Vučević.


Prema podacima Republičkog zavoda za statistiku, potrošačke cene su u decembru, drugi mesec zaredom, ostale nepromenjene (0,0%). Promene cena pojedinih proizvoda u odnosu na novembar bile su rezultat pre svega uobičajenih sezonskih kretanja – pojeftinili su sveže voće i meso, a poskupeli sveže povrće i drva za ogrev.\nTokom 2017. godine, međugodišnja inflacija kretala se u granicama dozvoljenog odstupanja od cilja i u decembru je bila na ciljanih 3,0%. Na međugodišnjem nivou, bazna inflacija (indeks potrošačkih cena po isključenju hrane, energije, alkohola i cigareta) iznosila je 1,3%, što je njen najniži nivo otkada se indeks potrošačkih cena koristi kao mera inflacije.\nPrema centralnoj projekciji Narodne banke Srbije, međugodišnja inflacija će i u narednom periodu nastaviti da se kreće u granicama cilja od 3,0 odsto ± 1,5 procentnih poena, pri čemu bi od januara trebalo da bude u padu, zbog visoke baze kod pojedinih proizvoda koji su jednokratno poskupeli početkom prošle godine.


Redovna godišnja sjednica Skupštine Udruženja “Freelance” u BiH će biti održana 26. decembra 2020. godine, sa početkom u 12.00 h, u prostorijama Startup studija (Maršala Tita 54/II, Sarajevo), gdje će biti prisutni predsjednica Udruženja, predsjednik Skupštine, zapisničar i brojači glasova, dok će ostali članovi sjednici prisustvovati putem aplikacije Zoom.\nČlanovima Skupštine bit će predstavljen finansijski izvještaj i izvještaj o radu Udruženja za period 2019. – 2020. godine, kao i Prijedlog o proširenju trenutnih kategorija članstva.\nS obzirom na kontinuirane aktivnosti Udruženja koje se odnose na poboljšanje radno pravnog statusa freelancera kroz zakonodavstvo BiH, te stvaranje boljeg poslovnog i životnog ambijenta za sve freelancere u zemlji, Skupština će se posebno fokusirati na buduću organizaciju rada radnih timova kao i realizaciju planiranih ciljeva za narednu, 2021. godinu.\nPodsjećamo sve članove Udruženja da su punopravni članovi Skupštine sa pravom glasa i da će rad redovne Skupštine, u skladu sa Poslovnikom o radu Skupštine Udruženja biti zatvoren za javnost, te da samo delegati Skupštine mogu biti prisutni.\nPONUDA ISTEKLA: Godišnja članarina sa 50% popusta\nU parlamentarnu proceduru upućen Prijedlog Zakona o izmjeni trenutnog Zakona o doprinosima


SLUŽBENI AUTO ZA PORODIČNE LJUDE Ministarstvo pravde tražilo vozilo sa kopčama za DEČIJA SEDIŠTA\nMinistarstvo pravde BiH na tenderu je tražilo vozilo koje poseduje dve ISOFIX kopče za dečija sedišta i električno zaključavanje zadnjih vrata zbog, kako se navodi, „dečije sigurnosti“, objavio je Transparency international u BIH (TI BiH).\nUpozorenje da se time krši zakon i sužava konkurencija na jednog proizvođača, jedan model vozila i verovatno jednog ponuđača, u Ministarstvu pravde BiH odbacuju uz tvrdnju da im nije namera isključivanje iz igre drugih ponuđača i kupovina modela “pežo 508”. Tvrde da je postupak transparentan i da je tendersku dokumentaciju preuzeo 21 ponuđač, piše Srpskainfo.\nIpak, na kraju se na tender javio samo jedan ponuđač i ponudio upravo “pežo 508 2.0 l BluHDi, kako je TI BiH i predvidio, koji je u milimetar odgovarao traženim dimenzijama, imao je kopče za dečija sedišta i sve drugo što se tražilo u tenderskoj dokumentaciji. Sve je ovo poreske obveznike koštalo 49.900 KM, koliko iznosi ugovor sklopljen sa firmom Blok doo, ovlašćenim zastupnikom ove marke vozila.\nRedak je slučaj da se na tenderu za nabavku službenog vozila traži poseban sistem pričvršćivanja dečijih sedišta, jer samo noviji modeli automobila imaju ISOFIX opciju.\nTim sistemom se ne može pričvrstiti svako dečije auto-sjedište već samo ona opremljena Isofixom, koji predstavlja znatno napredniju tehnologiju kada je u pitanju sigurnost dece u vožnji.\nZbog ovakvih i sličnih primera ograničavanja konkurencije, u BiH je sve manje ponuđača koji uopšte učestvuju na tenderima, a to je pokazao monitoring javnih nabavki koji provodi TI BiH.\nVOZILOM PREŠAO PREKO NOGE POLICAJCA Uhapšen muškarac u Sarajevu


KFOR Archives - Jutarnji GLASnik\nBBC: Barikade na severu Kosova, Vučić u skupštini KFOR je potvrdio da je u toku operacija kosovske policije U akciji kosovske policije na severu Kosova uhapšeno preko 20 osoba. Sirene, barikade i zapaljene automobilske gume – nekoliko osoba uhapšeno je u akciji kosovske policije na severu Kosova, a Srbija je podigla borbenu gotovost vojske. „Naša […]\nGlas Amerike: Kfor i Haradinaj složni, akcija protiv kriminala na celom Kosovu, ne protiv Srba Pogledajte šta tvituje Haradinaj, a šta izjavljuju iz KFORa? Akcija kosovske policije na severu Kosova, Vučić podigao borbenu gotovost vojske Specijalne jedinice kosovske policije u utorak ujutro na severu Kosova sprovele su akciju u kojoj je uhapšeno najmanje pet […]\nKRIZA NA KOSMETU ROSU uhapsile 13 osoba; Pucnji i šok bombe u Zubinom Potoku, specijalci divljali u selu Varage (VIDEO) Pripadnici ROSU jedinica upali su oko 6 sati jutros i u naselju Bošnjačka mahala uhapsili jednog pripadnika KPS srpske nacionalnosti. Akcija u sve četiri opštine sa severa KiM, lišeno slobode 13 Srba Hapšenja su, prema […]\nVučić stigao u Brisel, naredio prekid komunikacija sa Kforom i kosovskom policijom\nVučić stigao u Brisel, naredio prekid komunikacija sa Kforom i kosovskom policijom Predsednik Srbije Aleksandar Vučić stigao je u Brisel, gde će se u 10 sati sastati sa visokom predstavnicom EU Federikom Mogerini. Prema agendi, u koju je Tanjug imao uvid, posle sastanka predsednika Vučića i Mogerini trebalo bi da usledi trilateralni susret, uz učešće […]\nŠta su Diković i Kuoči razgovarali na niškom vojnom aerodromu Načelnik Generalštaba Vojske Srbije general Ljubiša Diković sastao se 23. avgusta na niškom vojnom aerodromu sa komandantom KFOR-a general-majorom Salvatoreom Kuočijem. Tom prilikom oni su razgovarali o saradnji Vojske Srbije i KFOR-a, kao i bezbednosnoj situaciji na Kosovu i Metohiji i duž administrativne linije sa […]\nKonvoj vozila išao Kosovom, KFOR izvodi vežbe Misija KFOR-a na Kosovu i Metohiji izvodi vežbe na KiM i na svom sajtu objavila je video-snimak dugačkog konvoja svojih vozila. Istovremeno, Kosovska policija je naredila prekid godišnjih odmora svojim uniformisanim pripadnicima. KFOR navodi da izvodi „planirane vežbe“ širom Kosova u skladu sa Rezolucijom 1244 Saveta bezbednosti UN, […]\nKomanda Kfora saopštila je da je bezednosna situacija na Kosovu i Metohiji mirna i stabilna i da stanovnici nemaju razloga za zabrinutost. Reagujući na, kako se ističe, medijske natpise o navodnim informacijama koje je Kfor dostavio srpskim vojnim vlastima, ova komanda ističe da je situacija na Kosovu mirna i stabilna i da Kfor nastavlja da […]\nPosted on 09/01/2018 08/01/2018 Author Redakcija Jutarnji GLASnik\tComment(0)


Minimalni budžet Fonda solidarnosti 500 miliona maraka\n29.03.2020. / 7:20\nBANJALUKA, Srpski član Predsjedništva BiH Milorad Dodik očekuje da će Fond solidarnosti imati minimalni budžet od 500 miliona KM koji će sigurno biti dio prihoda iz budžeta Republike Srpske i drugih javnih računa.\n“Republici Srpskoj će do kraja aprila od Međunarodnog monetarnog fonda /MMF / bez ikakvih uslovljavanja i ograničenja biti doznačeo oko 75 miliona evra. Računamo da ćemo dobiti i oko 50 miliona KM iz različitih fondova EU”, istakao je Dodik.\nGovoreći o izvođenju nastave na daljinu, Dodik je rekao da ukoliko kriza sa pandemijom korona virusa bude trajala do maja, školsku godinu treba završiti na ovaj način i proglasiti kraj školske godine, te pronaći adekvatan način provjere znanja učenika. Srna\nTagovi: fond solidarnostimilorad dodikvlada srpske


Birokrate koče konkurs - SDCafe.rs\nHome\tInfo\tBirokrate koče konkurs\nBirokrate koče konkurs\nNajuspešniji smederevski učenici i studenti nisu dobili ni dinara stipendija iz gradskog budžeta zbog spore i nemarne birokratije. Gradski činovnici sedam meseci ne mogu da napišu pravilnik o raspodeli novca, te je zbog toga 12 miliona dinara, namenjenih mladima, zarobljeno u gradskoj kasi.\nKonkurs za stipendije godinama je bio organizovan početkom godine, uglavnom u martu, ali je ove godine izostao. Učenici i studenti mesecima bez uspeha pokušavaju da saznaju šta je sa njihovim stipendijama.\n– Prvo su rekli da će konkurs biti u martu, pa u maju, pa u junu. Evo, do sada se ništa nije desilo – kaže studentkinja sa kojom smo razgovarali.\n"Novosti" su, takođe, više od mesec dana čekale odgovore na ova pitanja. Uz napomenu da je "član Gradskog veća zadužen za prosvetu Miša Ivković na godišnjem odmoru i da nije dostupan", a kasnije i izvinjenje zbog kašnjenja, dobili smo odgovor u kome, međutim, odgovora nema.\nU nepotpisanoj elektronskoj poruci iz kabineta gradonačelnice Jasne Avramović navodi se da je "donošenje pravilnika u proceduri, i da će uskoro biti raspisan konkurs".\nOstala su da "vise" pitanja, zbog čega je piscima pravilnika potrebno sedam meseci da ga sroče, i zbog čega se novac koji postoji i koji je opredeljen za ovo, ne isplaćuje deci, i ima li za to odgovornih.\nKrajem prošle godine Skupština grada promenila je pređašnju odluku koja je uređivala ovu oblast, i ukinula Fond za podsticanje i usavršavanje mladih talenata. Doneta je nova Odluka o osnivanju Budžetskog fonda za stipendiranje, podsticanje obrazovanja, nagrađivanje i usavršavanje učenika i studenata.\nBudžetskim fondom upravlja i obavlja stručne i administrativne poslove nadležno odeljenje Gradske uprave, a način i uslovi korišćenja sredstava iz budžeta trebalo je da se utvrde Pravilnikom, na koji će saglasnost dati Gradsko veće.\nZa stipendiranje i podsticanje obrazovanja, odlukom o budžetu grada za 2015. godinu izdvojeno je osam miliona dinara, a rebalansom budžeta planirano je još četiri miliona.


Tuzlanski radnici obećanu pomoć trebalo bi da dobiju danas — Radio Velkaton : Radio Velkaton\n31. Decembra. 2014. Bosna i Hercegovina, Vijesti\nTuzlanski radnici obećanu pomoć trebalo bi da dobiju danas\nPomoćnik ministra za rad, socijalnu politiku i povratak Tuzlanskog kantona Azem Poljić izjavio je da bi tuzlanskim radnicima jednokratna novčana pomoć mogla biti uplaćena danas.\n“Kako mi imamo informaciju, sredstva su već prebačena na račune Centra za socijalni rad i na račun Merhameta koji je obavio razgovore s robnim kućama koje će dati naturalni paket. Mi smo dali nalog finansijama, a ta sredstva će radnici imati na računima možda danas”, rekao je Poljić na pres-konferenciji u Tuzli.\nIstiče da radnici moraju biti strpljiivi, jer vlast ne želi napraviti propuste koji bi bili štetni za ovaj kanton, a posebno za ovo ministarstvo.\n“Mi smo radili u pravcu formaliziranja tih odgovornosti koje su nama naprosto pripisane od Vlade TK, a moram reći da to ne pripada stanju socijalne potrebe. Nerado smo prihvatili tu odgovornost i obavezu i sada to uvodimo u sistem formalno pravne legilsative da ne bismo postali odgovorni za nezakonite radnje koje se mogu desiti u pravcu dodjele te pomoći”, poručio je Poljić.\nRadnici, ko zna koliko puta prevareni, očekuju mizernu pomoć, kako bi bar Novu godinu dočekali onako kako priliči normalnoj porodici. I dalje insistiraju kako će iduće godine nastaviti borbu za jedno od osnovnih ljudskih prava, pravo na rad.


HomeVestiKo će u Austriji kontrolisati zaključavanje nevakcinisanih ?\nNakon što je austrijska vlada donela odluku da se nevakcinisanima ograniči sloboda kretanja čim popunjenost kapaciteta na intenzivnoj nezi dostigne 30 odsto, postavlja se pitanje ko će to kontrolisati.\nPolitički predstavnici policije izjasnili su se jasno protiv nametanja obaveze kontrole čuvarima reda, prenosi Tanjug.\nInače nivoi mera zavise od popunjenosti kapaciteta na intenzivnoj nezi. Aktuelno je na snazi nivo 1, koji se primenjuje već više od mesec dana, a koji je stupio na snagu nakon što su jedinice intezivne nege dostigle popunjenost kapaciteta od deset odsto, što je 200 kreveta za kovid pacijente.\nNivo dva predviđa nošenje zaštitne maske tipa FFP2 u supermarketima, kao i prodavnicama namirnica, apotekama, trafikama, javnog prevozu.\nTakođe primenjuje se i takozvano „3G „ pravilo, a to je da za ulazak u restorane, kafiće, manifestacije sa sobom treba poneti sertifikat o vakcinaciji, potvrdu o preležanom kovid19 ili negativan test.\nNivo 2, koji bi uskoro mogao biti proglašen, a to će biti slučaj kada popunjenost kapaciteta intenzivne nege dostigne 15 odsto (300 kreveta ) uvodi se „2G „ pravilo za manifestacije bez mesta za sedenje i u noćnoj gastronomiji, a to znači da pristup imaju samo vakcinsani i izlečeni.\nOd tog nivoa na mesta na kojima važi „ 3G „ pravilo moći će da ulaze samo vakcinisani, izlečeni ili osobe sa negativnim PCR testom.\nNivo 4, koji stupa na snagu kada popunjenost kapaciteta intenzivne nege dostigne 25 odsto, odnosno 500 kreveta, predviđa da se primenjuje „2G” pravilo svuda gde je do sada važilo „3G” pravilo, a to znači da u gastronomiju, hotele, manifestacije, kulturne ustanove, zabavu ili na sportske terene mogu samo još vakcinisani i izlečeni.\nDalji detalji biće naknadno određeni, pre svega kada je reč o uslužnim delatnostima, kao što su frizeri i saloni lepote, za koje je do sada važilo „3G” pravilo.


Nastavljena potraga za tijelom Aldina Mulića, ali smanjenim intenzitetom - Klošarija\nNastavljena potraga za tijelom Aldina Mulića, ali smanjenim intenzitetom\nI danas, šesnaesti dan, nastavljena je potraga za nestalim Aldinom Mulićem ali smanjenim intenzitetom.\nVrši se vizuelno osmatranje rijeka a sve u cilju pronalaska tijela Mulića, koji je 13. decembra upao u rijeku Miljacku na Dolac Malti, općina Novo Sarajevo.\nFederalna uprava civilne zaštite (FUCZ) uputila je zahtjeva za pomoć u osmatranju rijeka Bosne i Save Republičkoj upravi civilne zaštite Republike Srpske i Odjeljenju za javnu sigurnost, pododjelu za zaštitui spašavanje Brčko Distrikta BiH, saopćeno je iz FUCZ.\nRUCZ angažovat će dvije posade koje će vršiti osmatranje rijeke Bosne na potezu od Doboja do Šamca i rijeke Save na prostoru općine Šamac, dok će ispred Brčko distrikta BiH biti angažovana tri čamca sa devet članova na vizuelnom osmatranju obala rijeke Save na potezu od Šamca do Brčkog.\nVeć ranije, Federalna uprava civilne zaštite, obavjestila je: Agenciju za vodno područje rijeke Save, koja je stupila u kontakt sa preduzećima Vodopripreveda „Posavina“ d.o.o Odžak, „DEJOKOP“ d.o.o Bok Orašje i „Den Alm Company“ d.o.o Lukavac, a u cilju vizuelnog osmatranja i njihovog doprinosa u potrazi za nestalom osobom.\nOsim toga obavještena su i ribolovna udruženja, udruženja ekologa, da i oni daju svoj doprinos u vizuelnom posmatranju rijeka i ukoliko uoče neke tragove da odmah obavjeste Federalnu upravu civilne zaštite, Operativni centar FUCZ.


MZ Mileševo: Divlja deponija godinama ruži ulaz u naseljena mesta - Portal Moj Bečej - Bečejske opštine iz ugla građana!\nMileševo je naujedaljenija mesna zajednica od naseljenog mesta Bečej koje je i centar ove najveće potiske opštine. Žitelje sela Drljan, koje pored Mileševa čini istoimenu mesnu zajednicu, obradovalo je nedavno postavljanje usporivača brzine, ležećih policajaca, u frekvetnoj ulici u tom mestu.\nMeđutim, na zehtev, pa i zadovoljstvo poljoprivrednika realizovana je i investicija u mileševskom ataru, koja je i podigla nivo bezbednosti svih učesnika u saobraćaju u tom delu. Četiri otresišta i tri atarska mosta postavljena su proletos, a kako nam je sekretar mesne zajednice Žarko Vignjević rekao, izvođač radova svojom je teškom mehanizacijom utabao i smeće nadivljoj deponiji.\nIako se ulaže u atar, sliku na samom ulasku u Mileševo dugi niz kvari divlja deponija, čiji se obim iz godine u godinu povećava. No, osim što nije prijatna za oko, prolaznici mogu da se uvere i u jačinu neprijatnog mirisa koje odatle širi, a sve to može da ugrozi zdravlje žitelja. Nije divlja deponija jedina koja zadaje muke žiteljima mesne zajednice Mileševo, budući da kamioni lokalnog preduzeća zaduženog za odvoženje smeća to rade jednom u dve sedmice.\nI pored toga sela deluje uredno, ulice i travnjaci se vidno redovno održavaju, kao i javne površine. Zasluga je to pojedinaca, ali i mesne zajednice, kao i saradnje sa JP „Komunalac“, pa je i problem uređenja grobalja u Drljanu i Mileševu rešen. Korišćenje tezgi na pijaci pomenuto javno preduzeće otkako je preuzelo, ne naplaćuje.


Tri fakulteta u Beogradu, koji imaju informatičke programe, podneli su zahtev Ministarstvu prosvete, nauke i tehnološkog razvoja za proširenje upisnih kvota na tim smerovima.\nOni su se odazvali na Akcioni plan Vlade Srbije za razvoj IT sektora u našoj zemlji, koji ima potencijal, a koji zbog malog broja diplomiranih stručnjaka na godišnjem nivou svake sezone ostane kratak za bar 1000 mesta u firmama koje traže nove programere.\nAkcionim planom za pomoć informaciono tehnološkom sektoru u Srbiji predviđeno je da 1,5 miliona evra bude uloženo u prekvalifikaciju novih IT stručnjaka i jos deset miliona evra za razvoj infrastrukture, izjavila je za Tanjug ministarska državne uprave i lokalne samouprave Ana Brnabić.\nKada je reč o formalnom obrazovanju, akcioni plan predviđa uvođenje predmeta o informacionim tehnologijama u škole od sledeće školske godine kao i povećanje kvota za upis na tehničkim fakultetima.\nOd ministarstva je stiglo uputstvo da fakulteti moraju po ubrzanom postupku da akredituju stručne programe za povećan broj studentskih mesta. Kako prenosi Telegraf, dekan ETF-a prof. dr Zoran Jovanović, kaže da rade na tome da se poveća broj upisanih studenata na smeru softversko inženjerstvo.\nOn je, na sednici Senata Univerziteta u Beogradu istakao da je ideja da se kvota poveća za 60 mesta i to 50 samofinansirajućih i 10 budžetskih studenata. „Neophodno je da ministarstvo obezbedi dodatni prostor za naš fakultet, što je uslov za akreditaciju“, pojasnio je Jovanović.\nKako navode u Telegrafu, planirano je da Univerzitet u Beogradu u narednoj školskoj akademskoj godini upiše 14.850 studenata, a da od toga, njih 9.511 studira na teret budžeta.


RYCO traži prijedloge projekata organizacija civilnog društva i srednjih škola | NVOinfo\nRYCO traži prijedloge projekata organizacija civilnog društva i srednjih škola\n18. October 2017 Posted by admin\nYou are here: Naslovna / RYCO traži prijedloge projekata organizacija civilnog društva i srednjih škola\nRYCO traži predloge projekata organizacija civilnog društva i srednjih škola sa Zapadnog Balkana u oblasti promocije i doprinosa procesu pomirenja u regionu kroz unapređenje mobilnosti, saradnje i aktivizma mladih.\nUkoliko imate dobru ideju kako da povežete mlade ljude iz regiona kroz interkulturalni dijalog, aktivno učešće i socijalnu inkluziju i imate bar jednog partnera u regionu, vaša organizacija ili institucija savršeno odgovaraju na prvi konkurs za projekte koji RYCO raspisuje. Vodite računa da ispunjavate sve kriterijume iz smjernica, popunite aplikacioni formular i pošaljete vaš predlog projekta do 15. novembra 2017. O tome kako da aplicirate, saznajte više na www.rycowb.org ili pratite RYCO na društvenim mrežama.\nDetaljnije informacije o pozovu pronađite na sljedećem linku: http://www.rycowb.org/?p=3988\nRegionalna kancelarija za saradnju mladih (RYCO) je međunarodna organizacija osnovana od strane vlada Zapadnog Balkana – Albanije, Bosne i Hercegovine, Kosova*, Crne Gore, Makedonije i Srbije, u cilju\npromocije duha pomirenja i saradnje između mladih u regionu kroz programe omladinskih razmjena. RYCO promoviše pomirenje, povjerenje, saradnju i dijalog na Zapadnom Balkanu putem davanja podrške i finansiranja projekata koji zbližavaju mlade ljude u regionu. Sjedište RYCO je u Tirani, a lokalne kancelarije se nalaze u svim glavnim gradovima regiona – u Podgorici, Sarajevu, Skoplju, Prištini i Beogradu. RYCO se finansira doprinosima iz budžeta vlada regiona, a podržan je i sredstvima EU i drugih donatora.


Bufon: Nisam verovao da ću sačuvati mrežu na Nou Kampu\nKapiten i golman Juventusa Đanluiđi Bufon istakao je da nije očekivao da će ponovo sačuvati mrežu protiv Barselone i, zajedno sa saigračem Leonardom Bonućijem, poručio da ne smeju da se...\nNepristojna ponuda Kineza za hrvatskog asa\nKina je postala meka za igrače koji žele na zalasku karijere da zarade još koju desetinu miliona više. Posle Karlosa Teveza, nova zvezda svetskog fudbala koji bi mogao da nastavi karijeru u...\nVIDEO: Grk prebacio Hrvata preko reklama\nJuventus je u derbiju Serije A savladao Romu golom Gonzala Iguaina i nezadrživo grabi ka novoj tituli prvaka.\nŠangaj nudi Mandžukiću 32 miliona evra\nJuventus prodaje Hrvata\nAlegri, ne vređaj fudbal sa Mandžukićem!\nPobeda Intera u Derbiju Italije u prvom je planu italijanske sportske štampe.\nArgentinac “tera” Hrvata\nVeć drugi put u karijeri veliki fudbalski transferi utiču na karijeru hrvatskog reprezentativca Marija Madndžukića.\nČačić pozvao šestoricu iz Dinama, bez Lovrena\nSelektor reprezentacije Hrvatske Ante Čačić sastavio je širi spisak od 27 fudbalera za Evropsko prvenstvo u Francuskoj, na kojem su čak šestorica iz zagrebačkog Dinama.\nTotenhem nudi 25 miliona evra za Mandžukića\nFudbaler Juventusa Mario Mandžukić nalazi se na meti londonskog Totenhema, prenosi Tutosport.


Islamska država pobeđuje u informacionom ratu - Sputnjik Srbija\n04:09 31 Mart 2020\n14:58 14.06.2015 (osveženo 16:19 05.10.2015) Preuzmite kraći link\nAntiteroristička koalicija koju predvode Sjedinjene Američke Države ne može efikasno da se bori sa propagandom koju Islamska država vodi na internetu, svedoče informacije Stejt departmenta koje je objavio američki list „Njujork tajms“.\nIslamska država – sve manje takozvana, sve više realana\nNovinari su došli u posed izveštaja pomoćnika američkog državnog sekretara za pitanja javne diplomatije i odnose sa javnošću Ričarda Stengela, nakon što je početkom meseca u Parizu održan sastanak zemalja-članica vojne operacije protiv ID. U dokumentu Stengel informiše svog pretpostavljenog — šefa Stejt departmenta Džona Kerija — da „koalicija ne uspeva da održi dobru unutrašnju i spoljnu komunikaciju“.\nZamenik državnog sekretara konstatuje da je formirana takozvana „grupa za rad sa saopštenjima“ u koju, između ostalih, ulaze predstavnici SAD, Velike Britanije i Ujedinjenih Arapskih Emirata. Ona se bavi borbom sa ID u informacionom polju. Kako je naveo Stengel, „grupa nije jedinstvena“: „Emirati su zatvoreni, Britanci previše zabrinuti, a struktura grupe često greši“.\n„Ako se govori o unutrašnjoj komunikaciji, što se tiče našeg pogleda na događaje, mi gubimo od Islamske države. Mi smo usredsređeni na reagovanja i ne mislimo kako da izložimo naše gledište, već kako da se borimo protiv ID u toj sferi“, konstatuje zamenik sekretara SAD.\nKako je naveo Stengel, druge članice koalicije ne pokazuju težnju da se to što pre ispravi. U vezi s tim, on predlaže da se ova grupa reformiše tako da uključi približno 20 lica i da bude stacionirana u Iraku.\npropaganda, Internet, Islamska država


Kako vlast gura Srbiju u NATO - Печат - Лист слободне Србије\nПочетна/Друштво/Kako vlast gura Srbiju u NATO\nУгљеша Мрдић 09/12/2010\tДруштво Оставите коментар\nVladajuća koalicija predvođena glavnim natovcem u Vladi – ministrom odbrane Draganom Šutanovcem vodi našu državu u NATO integracije, uprkos parlamentarnoj deklaraciji o vojnoj neutralnosti Srbije, koja jedino može da garantuje jačanje odbrambene sposobnosti zemlje radi očuvanja suvereniteta i teritorijalnog integriteta države\nSrbija i srpski narod uvek su u istoriji imali svoju vojsku, koja nikada nije bila osvajačka, već odbrambena, to jest sa osnovnim zadatkom – čuvanja granica države i borbe protiv spoljnih neprijatelja, to jest agresora. Nikada naša vojska nije pod tuđom ili svojom zastavom ratovala izvan granica države, bilo da se ona zvala Srbija, Kraljevina Srba, Hrvata i Slovenaca, Jugoslavija ili Srbija i Crna Gora. Nikada srpska vojska nije učestvovala u bilo kakvim borbama pod stranom komandom. Takođe, nijedan antifašistički pokret niti partizanska jedinica u Drugom svetskom ratu nije ratovala izvan granica tadašnje Jugoslavije. Nije čak ratovala ni na prostoru nekadašnje SSSR, braneći Moskvu od naleta nacističke armije pod vođstvom Nemačke, u kojoj su učestvovale i vojne trupe ustaša, muslimanske handžar divizije, bugarskih i albanskih dobrovoljaca i drugih vojnika iz zemalja koje su otvoreno podržavale nacističku Nemačku i učestvovale u bici kod Staljingrada.\nNaša vojska po izbijanju hladnog rata sredinom prošlog veka nije stala ni na stranu NATO-a ni Varšavskog pakta, već je bila vojno neutralna, kao i što je sada Srbija vojno neutralna zahvaljujući skupštinskoj Deklaraciji o vojnoj neutralnosti.\nSada u svetu postoje dva jaka vojna saveza i nekoliko manje važnih. Od jačih su tu NATO (Severno-atlantski vojni savez pod komandom SAD, a uz učešće njenih evropskih saveznika) i ODKB (Organizacija ugovora o kolektivnoj bezbednosti koju predvode Rusija, Ukrajina, Belorusija, Kazahstan i još nekoliko članica nekadašnjeg Sovjetskog saveza). Posebna tema je zbog čega Srbija ima parlamentarnu delegaciju u NATO-u, a nema u ODKB-u. U ODKB-u je mogla da ima već ove godine, ali je to stopirano po nalogu izvršne vlasti u Srbiji.\nMeđutim, kako sada stvari stoje, zahvaljujući poslednjim postupcima vladajuće koalicije Srbija ostaje i bez jake vojske, a ono malo što će ostati biće u službi strane vojske – NATO pakta, sa osnovnim zadatkom učestvovanja u takozvanim mirovnim misijama, to jest osvajačkim ratovima za potrebe Severno-atlantskog vojnog saveza.\nSuvišno je trošiti reči i objašnjavati da je aktuelni ministar odbrane i potpredsednik Demokratske stranke Dragan Šutanovac, otvoreni natovac, kao i svi njegovi saradnici kako u Ministarstvu na čijem je čelu tako i njegovi najbliži saradnici u Vladi. Nije slučajno što je donedavni državni sekretar u Ministarstvu odbrane Dušan Spasojević, takođe otvoreni natovac, raspoređen na novu dužnost – na mesto ambasadora Srbije u Turskoj – državi koja je najveći saveznik NATO i SAD u regionu. NATO brine o svojim kadrovima… Takođe, NATO će imati svoje kandidate i na izbornim skupštinama političkih stranaka.\nMeđutim i pored otvorenog zalaganja za NATO Ministarstva odbrane na čelu sa Šutanovcem i nepoštovanja skupštinske deklaracije o vojnoj neutralnosti, i odluke o ukidanju obaveznog služenja vojnog roka, ne ide baš sve na ruke natovskim snagama u Srbiji. Koliko god oni želeli da „ubiju potrebu da narod služi otadžbini“, ta svest i dalje traje.\nTako se u Vojsku Srbije, na služenje vojnog roka sa oružjem, u decembarskom roku do 6. decembra, u centre za obuku odazvalo 1.468 regruta, što je 98 odsto predviđenog plana.\nDragan Šutanovac je pored dobijene podrške za nato-integracije Srbije od strane potpredsednika i državnog sekretara SAD Džozefa Bajdena i Hilari Klinton, koji su se prilikom poseta Srbiji odvojeno sastali sa srpskim ministrom odbrane, dobio pohvale i na nedavno održanom Samitu NATO-a u Lisabonu, gde su lideri 28 članica NATO u usvojenoj deklaraciji sa samita u Lisabonu pozdravili i nastavljaju da podržavaju „izraženu opredeljenost Vlade Srbije za evroatlantske integracije i jačanje saradnje između tog vojnog saveza i Srbije“.\nČlanice NATO su navele i da ponavljaju „otvorenost za buduće težnje Srbije, uključujući korišćenje prilika koje pruža NATO partnerstvo za politički dogovor i praktičnu saradnju“.\nOvaj, do sada najjasniji poziv članica NATO Srbiji, dopunjen je i izjavom Ive Josipovića, predsednika Hrvatske, zemlje članice ove alijanse, da je „Srbija dobrodošla u NATO“ i da bi učlanjenje doprinelo miru i stabilnosti u regionu (o čemu je „Pečat“ opširnije pisao u prethodnim brojevima).\nInače raspravu u Skupštini Srbije, kada su glavna tema bili NATO i ukidanje služenja vojnog roka, obeležila je polemika ministra Šutanovca i poslanika DSS-a Slobodana Samardžića, koji je Šutanovca optužio da vodi tajnu politiku, kako bi Srbija ušla u NATO i od njega zatražio da raspiše referendum o tom pitanju.\nSamardžić je rekao da je Srbija pristupila profesionalizaciji vojske, kako bi ušla u NATO i da se ne može u uvesti 70 odsto stanovništva, koji su protiv ulaska u Severno-atlantski savez, u NATO tajnom politikom.\n„Nemojte da činite nedelo da tajno vodite pronato politiku. Zašto bežite od referenduma? Pitajte građane o ulasku u NATO, pa onda idite u vaše vojne avanture za račun drugih zemalja“, rekao je Samardžić.\nInače, poslanici DSS-a, SRS-a i SNS-a usprotivili su se ukidanju obaveze služenja vojnog roka, ocenjujući da je profesionalizacija vojske, zapravo, uvod za ulazak Srbije u NATO.\nLiberalno-demokratska partija podržala je ukidanje obaveze služenja vojnog roka i profesionalizaciju vojske i založila se za ulazak Srbije u NATO, a podršku članstvu Srbije u toj alijansi dali su i poslanici vladajućih partija DS, SPS, G17 plus i Saveza vojvođanskih Mađara.\nPored navedenih primera guranja Srbije, to jest njene vojske u NATO, sa ciljem da naša država ostane bez vojske, Ministarstvo odbrane Srbije nastavilo je i sa drugim aktivnosti u tom pravcu. Naime, poznato je da se prethodnih godina Ministarstvo i Vojska Srbije rešavaju svih onih, koji su se istakli u odbrani naše države tokom devedesetih godina, a naročito u borbi protiv NATO agresora 1999. godine. Pošto je NATO preuzeo kontrolu nad Ministarstvom odbrane i Vojskom Srbije, a definitivno od 2003. godine, kada je marta meseca na mesto ministra odbrane došao Boris Tadić, koji je tokom proleća 2003. godine smenio na desetine visokih oficira, potom ih penzionisao, a onda na funkcije postavio sebi podobne kadrove. Ubrzo su sprovedene akcije uništavanja vojnog naoružanja. Potpisnik ovih redova prisustvovao je uništavanju vojne opreme i naoružanja u smederevskoj železari, koju je te godine kupio američki „US Stil“. Uništeno je uz prisustvo predstavnika zapadnih ambasadora na tone vojnog naoružanja, a sve po zahtevu NATO i tzv. „novih svetskih vojnih standarda“. Za vreme prve vlade Vojislava Koštunice, propadanje vojske je zaustavljeno, ali je nažalost nastavljeno dolaskom Dragana Šutanovca na mesto ministra odbrane 2007. godine. I opet je nastavljeno po starom. Ministarstvo odbrane u saradnji sa NATO-om dobija, ne mnogo velike, donacije od SAD, Kraljevine Norveške i Kraljevine Danske (američkih ekspozitura u Evropi), organizuje potpisivanje raznih antisrpskih sporazuma, kao što su SOFA sporazum, Sporazum o prelasku NATO trupa kroz Srbiju, Bezbednosni sporazum sa NATO-om, zajedničke pokazne vežbe sa Nacionalnom gardom Ohajo (setimo se zajedničkog jedenja žaba u Nišu, u koordinaciji srpske i američke vojske). Potpisnici svih tih pronatovskih sporazuma bili su ili Šutanovac ili Boris Tadić i Vuk Drašković.\nReforme u vojsci po NATO standardima su počele da se sprovode od 2003. godine, dok je i dalje postojala državna zajednica Srbija i Crna Gora. Broj aktivnih pripadnika je počeo rapidno da se smanjuje tako da se danas zaustavio na 38 hiljada s tendencijom pada na 30 hiljada, koliko je predviđeno da vojska Srbija poseduje u budućnosti. Takođe je došlo do smanjenja broja tenkova i ostalih oklopnih vozila. Svi tenkovi tipa T-55 su povučeni iz upotrebe do 2008. godine, iako kompanija „Jugoimport“ ima program za modernizaciju ovih tenkova, tako da Srbija danas poseduje 212 tenkova tipa M-84. Takođe je došlo do smanjenja kalibra na jurišnim puškama tipa Zastava M-70 sa 7,62 mm na 5,56 mm. Srbija je rashodovala i protivavionske sisteme „STRELA“, kao i sve samohodne protivavionske sisteme ZSU-57. Činovi i oznake na uniformama pripadnika vojske Srbije su reformisani po NATO standardima, tako da sada u sastavu oružanih snaga Srbije postoje potpuno novi činovi kao što su brigadni general i komodor.\nOve godine na zvaničnom sajtu Ministarstva odbrane Srbije u sklopu Sektora za ljudske resurse stoji da je formirana Direkcija za promenu karijere, a u njenom sastavu je formiran Centar „PRIZMA“. Ta direkcija, inače, ima jasan cilj da pripadnici vojske, oficiri i podoficiri, koji su na listi za „odstrel iz vojske“, to jest ili su višak u vojsci, ili su za prerano penzionisanje ili su nepodobni, promene zanimanje.\nU 2009. godini, u sklopu novoformiranog Centra „PRIZMA“, obuka – prekvalifikacija zaposlenih u Vojsci Srbije realizovana je u Beogradu, Nišu i Novom Sadu u okviru Projekta Centra za obuku podoficira (mogu da apliciraju podoficiri, vojni službenici i oficiri).\nTako su oni koji su se prijavili i prošli obuku u Beogradu, mogli svoje vojne uniforme sve sa ordenjima i činovima, kao i odlikovanjima dobijenim za zasluge u oslobodilačkim i odbrambenim ratovima devedesetih godina da zamene radnim odelima i da postanu: rukovaoci građevinskih mašina, vozači autobusa, serviseri na održavanju rashladnih uređaja, radnici na instalacijama vodovoda, plastičnim cevima i grejanja bakarnim cevima. U Novom Sadu je ponuđeno da oficir može da postane i kuvar ili vozač i rukovalac poljoprivrednih mašina. U Nišu je ponuđena mogućnost obavljanja sledećih zanimanja: atestirani varilac ili radnik na servisiranju i održavanju rashladnih uređaja.\nInače, finansiranje ovog programa, to jest Centra „PRIZMA“ vrši se iz donacija Kraljevine Danske, Kraljevine Norveške i Kraljevine Švedske.\n„Program podrške u promeni karijere profesionalnih pripadnika Vojske Srbije „PRIZMA“ – „PRISMA“ (Program for Resettlement in Serbian Ministry of Defence and Armed Forces) razvija se u okviru Ministarstva odbrane Republike Srbije kao deo socijalnog programa pripadnika Vojske Srbije kojima u sklopu procesa reforme sistema odbrane, ali i posle toga, prestaje služba po potrebi službe“, stoji na zvaničnom sajtu MO. Direkcija za promenu karijere „PRIZMA“ je nosilac Programa, iza kojeg stoji „Projekat NATO/PFP Poverilačkog fonda“.\nProjekat je finansiran od strane 14 zemalja članica NATO, predvođene Kraljevinom Norveškom. Planirano vreme trajanja projekta je pet godina. Posle inicijalne dvogodišnje faze, projekat je nastavljen još godinu dana, uz mogućnost produžetka.\nTakva je situacija sada u Vojsci Srbije (VS), stvorene kao oružana formacija Republike Srbije 8. juna 2006. godine uredbom Narodne Skupštine Srbije, posle proglašenja nezavisnosti Crne Gore, od onih delova Vojske SCG koji se nalaze na teritoriji Srbije. Po Ustavu Republike Srbije, VS je oružana sila Republike Srbije „namenjena za odbranu zemlje od oružanog ugrožavanja spolja, kao i za izvršavanje drugih misija i zadataka, u skladu sa Ustavom, zakonom i principima međunarodnog prava koji regulišu upotrebu sile“. Vojska Srbije se može upotrebiti van granica Republike Srbije „samo po odluci Narodne skupštine Republike Srbije“. Ali, ko još u Vladi Srbije poštuje Ustav Srbije…\nInače, trenutno je u Vojsci Srbije zaposleno oko 38.000 lica, a Vojska se suočava i sa velikim finansijskim problemima.\nAli, s druge strane zapadni mentori plaćaju nato poslušnike zarad isključivo svojih interesa. Samo ove godine NATO je izdvojio dva miliona dolara za promotere ideje ulaska Srbije u tu alijansu.\nPri tom je ministar odbrane Dragan Šutanovac stavio do znanja, da ne vidi alternativu kursu u pravcu daljeg zbližavanja zemlje sa Severnoatlantskom alijansom, pa je čak apostrofirao da ne smatra potrebnim da se u vezi tog pitanja organizuje referendum i prema njegovim rečima „zato o strateškim pitanjima ne možemo da odlučujemo u atmosferi hajke, ispunjene emocijama“.\nOdustajanje od referenduma i pokušaj da se donese odluka na nivou vlade i parlamenta glasovima vladajuće prozapadne koalicije, u takvoj situaciji jedino je rešenje za vladajući režim.\nOna država koja nema svoju jaku i samostalnu vojsku nije država…\nVojna neutralnost Srbije i jačanje odbrambene sposobnosti zemlje predstavljaju siguran garant očuvanja suvereniteta i teritorijalnog integriteta zemlje. Vojna neutralnost, osim toga, sprečava da Srbija ratuje, a Srbi ginu po ratištima širom sveta za tuđe vojne i geostrateške interese. Nezavisnost i sloboda zemlje su najvažniji cilj državotvorne politike Srbije.


Transparentnost Srbija: U Izveštaju EK korupcija se pominje čak 77 puta | Blok vesti\nNaslovna Iz minuta u minut Transparentnost Srbija: U Izveštaju EK korupcija se pominje čak 77 puta\nTransparentnost Srbija: U Izveštaju EK korupcija se pominje čak 77 puta\nTransparentnost Srbija (TS) u saopštenju ukazuje da i najnoviji izveštaj Evropske komisije pridaje veliki značaj korupciji kao problemu za napredak Srbije na evropskom putu i, kako navode, potvrđuje da državni organi nisu primenili brojne zakone i planove za borbu protiv korupcije. Kako ističu u saopštenju, pored toga što se reč „korupcija“ pominje na čak 77 mesta u ovogodišnjem izveštaju, o značaju koji je dat ovom problemu svedoči i činjenica da se o njemu govori u vezi sa svim ključnim uslovima EU integracija – u okviru političkih kriterijuma, vladavine prava, ekonomskog razvoja i javne uprave.\n„Ovogodišnji izveštaj, jasnije nego ikad ranije, ukazuje na nedopustivu praksu da se javne nabavke i javno-privatna partnerstava umesto po zakonu, ugovaraju na osnovu međudržavnih sporazuma i na osnovu posebnih procedura za izbor 'strateških partnera' kod infrastrukturnih projekata 'od nacionalnog značaja'. EK je takođe podsetila na obavezu koju Srbija nije poštovala – da se i za hitne nabavke u vezi sa pandemijom kovid-19 obezbedi primena zakonskih načela transparentnosti i konkurencije“, navodi Transparentnost.\nKako dodaju, jednako je važan i poziv za unapređenje pravila o finansiranju kampanje i podsećanje na neispunjene preporuke ODIHR.\n„Izričito je ukazano na 'nejasno razgraničenje između obavljanja javne funkcije i predizborne promocije' u slučaju predsednika Republike na proteklim izborima. Ta ocena se jednako može dati i za brojne druge funkcionere jer nije bilo spremnosti da se problem vođenja 'funkcionerske kampanje' reši adekvatnim zakonskim normama“, objašnjava TS.\nKada je reč o gonjenju korupcije na visokom nivou, navodi TS, važno je što EK ponavlja ocene o nedovoljnom broju osuda i na potrebu proaktivnog postupanja javnih tužilaštava.\n„EK izričito ukazuje na potrebu zaštite uzbunjivača u takvim slučajevima, pominjući poimence 'Krušik'. Treba istaći da to nipošto nije jedini slučaj u kojem su u medijima iznete argumentovane sumnje o mogućoj korupciji, a što tužilaštvo nije ispitivalo. Važno je i to što je EK istakla neke od problema u primeni Zakona o slobodnom pristupu informacijama od javnog značaja upravo u delu izveštaja koji se odnosi na borbu protiv korupcije, jer iza skrivanja informacija često stoji korupcija. Međutim, propušteno je da se jasno istakne nezakonita praksa Vlade da ignoriše zahteve za pristup informacijama“, smatra Transparentnost Srbija.\nMeđutim, dodaju, dobro je da se u izveštaju EK ponovo konstatuje kršenje zakona kada je reč o v.d. stanju u državnoj upravi. Ipak, navode, propušteno je da se na istom mestu ukaže da isti problem postoji u još drastičnijem obimu kod javnih preduzeća.\n„EK jasno poziva na rešavanje problema upravljanja preduzećima u državnom vlasništvu i u tom kontekstu citira i izveštaj Saveta za borbu protiv korupcije koji obrađuje nabavke koje sprovode takva preduzeća. EK se u ovom izveštaju prvi put osvrće na Zakon o ispitivanju porekla imovine i posebnom porezu. Važno je što se ističe potreba da njegova primena ne bude diskriminatorna. S druge strane, EK je propustila da u ovom i u prethodnim izveštajima analizira norme tog zakona, koje ne pružaju garancije da će zakon biti primarno usmeren na potencijalne učesnike u korupciji“, piše u saopštenju TS.\nKada je reč o radu inspekcija, navodi Transparentnost, ističe se potreba za njihovom boljom koordinacijom, ali ne i neophodnost da svoj rad učine transparentnijim, kako bi privreda i građani mogli da steknu uverenje da nema zloupotrebe u određivanju ko će biti kontrolisan.\n„Opšte ocene o 'ograničenom napretku' u borbi protiv korupcije zasnovane su pre svega na činjenici da su izvršene neke pripreme za sprovođenje Zakona o sprečavanju korupcije (npr. zapošljavanja u Agenciji), iako je i tu očigledno da uslovi za primenu zakona nisu obezbeđeni – članovi Veća Agencije je trebalo da budu izabrani do 1. septembra 2020, a do tada postupak nije ni započet. Takođe se konstatuje da su izvršene pripremne radnje (podzakonski akti, obuke lobista) za primenu Zakona o lobiranju, ali propušteno je da se ukaže da ovaj zakon u prvih godinu dana primene nije uticao na to da javnost sazna nešto više o tome ko sve utiče na proces pripreme zakona i drugih propisa“, zaključuje TS.\nU poslednjem Izveštaju Evropske komisije o evrointegracijama koji je predstavljen pre dva dana u Briselu, navodi se da je Srbija ostvarila izvestan napredak kada reč o ekonomskim kriterijumima, da su finansije ostale „zdrave“ i da je vođena „mudra fiskalna politika“. S druge strane, piše da Srbija nije napravila nikakav napredak kada su u pitanju izborni procesi i pravosudni sistem, a ograničen napredak ostvaren je na planu borbe protiv korupcije, organizovanog kriminala i reforme javne administracije.\nPrethodni tekstŠta poznati tvituju o formiranju vlade\nSledeći tekstGEJMING ŠOU U KOM SE TAKMIČE NAJPOZNATIJE FACE: “Igraj da bi se igrali” svakog radnog dana u 19:30 na RED TV-u!\nSutra nastavak konstitutivne sednice Skupštine, na dnevnom redu izbor predsednika


AUTOMOBILIZAM – Page 163 – Bankar.me\nLompar: Prevoznicima niže dažbine 30 odsto\nMinistar saobraćaja i pomorstva Andrija Lompar najavio je smanjenje za 30 odsto dažbina i takci koje prevoznici plaćaju u drumskom saobraćaju. – Vlada je utvrdila izmjene Zakona o drumskom saobraćaju. Cilj izmjena, koje će se vrlo brzo naći u skupštinskoj proceduri- jeste stvaranje povoljnijeg finansijskog okvira za poslovanje svih prevoznika …\nOdzvonilo ‘dobroj staroj’ Ladi\nJedan od simbola ruskog i istočnoevropskog komunizma – Lada Riva, odlazi u istoriju poslije 30 godina proizvodnje. Ruski Avtovaz naime prestaje da fabrikuje ovaj model, originalne oznake Lada 2107. “Potražnja za ovim klasikom drastično je pala pa je vrijeme da mu kažemo zbogom”, kazao je za AFP portparol kompanije Igor Burenkov.\nApril 17, 2012 AUTOMOBILIZAM, Ekonomija, Eurokriza 0\nApril 16, 2012 AUTOMOBILIZAM, Ekonomija 0\nApril 14, 2012 AUTOMOBILIZAM, Ekonomija 0\nVodeći češki proizvođač automobila Škoda auto prodao je u prvom tromjesečju ove godine rekordnih 242.700 automobila, 11,8 odsto više nego u istom periodu lani. Izuzetno uspješan za kompaniju je bio i mart, kada je prodato najviše vozila u jednom mjesecu ikada.\nApril 13, 2012 AUTOMOBILIZAM, Ekonomija 0\nMartovska prodaja njemačke grupacije BMW za izradu luksuznih kola nadmašila je sve do sada mjesečne isporuke u istoriji kompanije. Rekordna prodaja postignuta je i u prvom tromjesečju ove godine, zahvaljujući rastu nabavki u Kini, Njemačkoj i SAD. Kompanija je prodala više od 185.000 vozila robne marke BMW, “Mini” i “Rols-Rojs” u …\nNajbolji kvartal u istoriji Audija\nApril 12, 2012 AUTOMOBILIZAM, Ekonomija 0\nAudi AG nastavlja trend stalnog rasta i u istoriju kompanije još jednom upisuje rekordne vrijednosti prodaje – 346.100 isporučenih automobila i rast od 10,8 odsto. Ovom izvanrednom rezultatu značajno je pridonijela rekordna prodaja u martu, sa 143.500 prodata primjerka i rastom od 14,1 odsto.\n“Volkswagen” i zvanično najjači proizvođač\nNjemački proizvođač automobila “Folksvagen grup” sada je, na osnovu finansijske dobiti, zvanično najjači svjetski proizvođač pošto je pretekao “Tojotu” u prodaji na godišnjem nivou, ali još zaostaje za “Dženeral motorsom” po broju proizvedenih vozila.\nPredstavljen “GTS” – najatraktivniji “porše kajen”\nPorodica novog Poršeovog “kajena” konačno je proširena najatraktivnijim članom – modelom “GTS”. SUV sa karakteristikama sportskog automobila biće predstavljen na Salonu automobila u Pekingu, a početak prodaje očekuje se u avgustu.\nApril 11, 2012 AUTOMOBILIZAM, Ekonomija 0\nPoverioci bankrotiralog proizvođača automobila Saab kažu da imovina švedske kompanije pokriva manje od jedne trećine ukupnog duga. Oni navode da na povartak novca mogu da računaju uglavnom samo povlašćeni kreditori.\nOčigledno je da za sve ne važi fraza da u godinama ekonomske krize postoji sve manja potražnja za novim automobilima. Naime, “Kija” je prošle godine u svojoj fabrici u slovačkoj Žilini povećala proizvodnju motora za 12 odsto i automobila za 10 odsto.\nIzabran Svjetski auto 2012. godine\nApril 9, 2012 AUTOMOBILIZAM, Ekonomija 0\nVolkswagen Up! proglašen je za Svetski automobil 2012. godine na auto-salonu u Njujorku. Drugo mesto zauzeo je novi BMW Serije 3, dok se na trećem mestu našao još jedan model nemačkog proizvođača, Porsche 911. Iako nije uspeo da osvoji glavnu nagradu, Porsche 911 pobedio je u kategoriji sportskih automobila, ispred Lamborghinija …\nApril 5, 2012 AUTOMOBILIZAM, Ekonomija 0\nTaksi prevoz u Podgorici poskupiće u narednom periodu oko deset odsto. Predsjednik Saveza taksi udruženja, Ratko Vujošević, objasnio je da su razlog poskupljenja rekordne cijene goriva. “U Udruženju smo razgovarali o eventualnom povećanju cijena kako da prevaziđemo trenutnu situaciju, zato što gorivo dostiže rekordne cijene i taksi prevoznici su postali nerentabilni”, …


Uz Vitastiq Family, možete pomoći članovima porodice i prijateljima da prate trend vitamina i minerala u telu. Vitastiq Family dolazi sa dodatnom sondom koja Vam omogućava da radite merenja na drugoj osobi.\nVitastiq Family je namenjen za ličnu i porodičnu upotrebu. Vitastiq pen samostalno je namenjen za samostalno korišćenje (ličnu upotrebu); a kada povežete sondu, koja se nalazi unutar Vitastiq Family kutije, postaje uređaj kojim možete meriti vrednosti vitamina i minerala nekom drugom.\nVitastiq Family koristi istu aplikaciju sa istim karakteristikama kao i Vitastiq 1. verzija.\nZajedno sa postojećom opcijom za kreiranje više profila unutar Vitastiq aplikacije, ovaj modifikovani uređaj je savršen pametni pratilac životnog stila za svaku porodicu.